Pu Lian Uk: Nagaland state le Chin state theih tti awk | THE CHIN EXPRESS\nPu Lian Uk: Nagaland state le Chin state theih tti awk\nChin state hnu lei tuanbia kan zohtik ah ah Naga Hills (Today Nagaland), Lushai Hills (Today Mizoram), Chin Hills (Today Chin State (in name) Singkaling Khamti Naga Hills (Today Naga Self Administered Area) chung vialte khuasa mi hi nunphung aa khatmi mi phun pakhat in Mirang nih an rak kan hmuh khawh hna. Curuang ah kan phu 4 kan zapi Chin Hills Regulation 1896 upadi in an rak kan uk.\nNagaland Area tungvangkarh Sq. meng 6041; a milu 2 millions.\nMizoram Area tungvangkarh sq. meng 8000; a milu 1 million.\nChin state Area tungvangkarh Sq meng 14000; a milu 0.5 million (Chinramkulh chung khuasa long).\nMirang nih kan zapiram kha a vun chim (invade atuah) tik ah India Front le Burma Front ti front 2 synchronisation karceh in an vun chim. A fawinak cun India lei military front nih an lakmi ram kha Assam British Governor uknak toi ah an chiah i, Burma Front ralhmai in lakmi territory kha Burma British Governor kut toi ah an chiah. Cucaah Kawlram lei um le India ram lei um phu 2 ah an kan i cheu hi asi..\nKan ram hraphnih map khi zoh u law India lei le Kawlram lei Nagatlang hraphnih ah aa cheu,Tedim zong zoh tik ah a hraphnih in Tedim holh a holhmi an um veve. A vunchang ah Falam, Haka, Mara Duhlian holh a holhmi hramphnih ah kan um veve, a vun tawlh rih tik ah Paletwa holh a holhmi le Kanmah Thantlang holh a holhmi Bwwmpawlchittagong Hills tract ah an um zoh tik ah arti mu alaifang in sambuh fate he cheumi bak kan lawh mi nih miphun khat kha ram hnih thum ah an rak kan tthen ning ngaihchia ngai khi kan si ko hna.\nIndia ram, Nagaland state khualipi Kohima ah Rung Lian Ceu le Naga paṭhawng pawl an i paih lio.\nAsinain, Assam Governor nih siseh, Burma Governor nih siseh Assam law le Burma law in an kan uk hna lo. Kan phu 4 Chin Hills Regulation1896 he Mirang British colony ram pakhat in a dangte kanmah lawng in an kan uk tthiamtthiam hna. Ralpi voi 2nak a dih cangka in kan phu 4 Chin Hills Regulation 1896 in uk mi vialte kha Crown colony Scheme in Governor pakhat ukmi province pakhat ah ser khawh ding asi ti kha survey an tuahter mi Oxford University constitutional Law Expert Professor R. Couopland zong nih asi kho ko ti affirmative report British government sin a pek tthan hna.\nAsinain, India nih caan a tlin hlan hnawhsare tuk in Independence 1947 August 15 zan tim ah Independence at midnight ti in an laknak ah Mizoram le Nagaland India lei an itel caah Chin Hills District le Singkaling Khamti Naga Hills District long Kawlramlei ah Chin colony min in atangta mi kan si. British nih atu lio Kawlrambupi timi hi 1) Ministerial Burma colony, 2)Chin Hills colony,. 3)Kachin Hills colony, 4)Federated Shan States colony ti in colony ram 4 in WW II hnu zong ah akan uk tthan\nAtlantic Charter 1941 le UN Chater ning ah colony ramvialte indepecence peek dih ding ti asi ruang ah India colony zong Independence a hmuh I Burma ram colony zong indepen -dence hmuh ding a hung sicang. Chin Hills colony le Kachin Hills colony le Federated Shan States colony pa3 komh min hi BurmaFrontier Areas (BFA) ti in British nih min peekmi asi. Chin Hills Regulation in ukmi colony ah Naga HillsDistrict (india side) le Lushai Hills District hna cu India independence chung aatel cang caah Chin Hills Regulation in uk mi Chin Hills Colony chung in Chin Hills District le Singkaling Khamti Naga Hills District long Kawlramlei ah kan tang hna.\nChin Hills Regulation 1896 in ukmi Naga Hills District( India side) Lushai Hills District hna district 2 hi India independence lei ah rak itel lo in, Burma lei rak itel hna seh law Chin Hills Regukation 1896 in uk mi colony district 4 hi ramkaungai asi i, Chin Hills Regulation in uk mi colony ramkhat asi caah Kawlmiram le Indiam ram bantuk in fawite in independence adangte in rak hmuh khawh nak chance 100% a rak um\nAsina inBochoke Aung san nih Kawlmiram independence a khael bantuk in Chin-Mizo-Naga ram pehtonh dihmi cu Chin Hills Regulation in ukmi district 4 fontonh mi ram in indepen den -ce hmuh awk arak tuakkhang tu leader missing arak si. Kan phu 4 in hmunkhat te ah rak dirh ding hruaitu rak um hna seh law, Chin Hills Regulation in ukmi territory ram min in kan zapi Indepen dence kan lakkhawh lo zong ah UN Trustee system in Independencwe hmuhding zong rak luh ding can tthangai arak um rih .\nA cunglei kanttial ning kan ram phu 4 komh in zeihmanh tuahnak a that tilo tik ah Kawlmi ramhe federal uknakphung in i-uk ding ah Panglong Agreement ah colony dang 3 he min kanthut I Karenni (Kaya) independent ram nih an vunikomve i, Panglong Agreement cu ratify an tuah. Cu min thut hnu ah Constitutiontuent Assembly of Union of Burma tiramthar kha an dirh i, cu dirhmi nih constitution of Union of Burma 1947 ttial ding ttuan vo lak asi. Cu Constituent Assembly of Union of Burma nih cun Pu Vum Ko Hau nih ahruaimi Interim Chin Affairs Council kha an dirh ve. Cu Interim Chin Affairs Council ah cun Singkaling Khamti Naga Hills aiawh tu Pu ZaVum(Kuki) zong arak itel ve cang.\nGeneral Aung san nih Ministerial Burma ( Kawlmiram) he Independence la ko ulaw, nanmah cio te in nanramri chung ah nanmaghte i-ukkhaswhnak a um kho mi federal uknak phunghram kanttial lai atimi kha BFA leaders/hruairtu nih anzumh tuk caah rambupi komhmi ram federalphung in ser ding ah Mirang sin in Independence lakding Panglong Agree -ment timi min British colonies 4 nih min anthut I minthuthnu ah independent ram asimi Kaya (Karenni) zong nih an sin avun ifawn ve. Cu minthut hnu ni 19 July 1947 ah General Aung San le a cabinet zapi in an meeting chung ah political rival pawl fialmi mittha lo nih an thah dih hna.\nCu ti General Aung san an zumh ngaimi a cabinet chung wankyi pawl he thah an huah dih caah achawngtu Kawlmi hruaitu nih an bia an letpiak dih hna i , Union of Burma uknak phunghram 1947 kha Kawlmi ram nih ukmi rampak uknakphung hram ah an rak ttial. Cu tik ah Panglomg minthumi colony ram 4 nih ramkulh cozah 4 dirh hnga mi kha an mah Kawlmiramkulh chung ah an khumh dop andolh dih hna. Cu caah ah Chin, Kachin, Shan, Karenni(Kaya) nih an mah le ramkulhcio cozah tling dirh khawh ti lo in, Kawlmi hruaitu nih sermi Kawlmi cozah long nih Panglong minthu mi colony 4 hna zong kha ahun uk chih dih ning hna asi.\nTlangcungmi BFA ram hna nih khati sikha anduh lo caah 1962 lio ah 1947 Union Uknakphung hram kha federal uknakphung in remh ding ah constitutional Prime Minister U Nu le tlang minih hna tla ding asi cang. Cu lio te ah Ralkap General Ne win nih federal uknak cu secession ramchuahtak dih nak phung asi ti in Prime Minister U Nu cozah kha adang attuanpi hoi he thong ah akhumh dih hna i, amahnih ralkap uknakphung in Kawlrambupi kha a uk nakin atu tiang ralkap uknak ah Kawl rambupicu a umlio asi.\nZeitintiah Kawlrambupi President le state counselor / Prime minister le constitution cung in nawlngeibik tu cu army chungralkap Chief of staffs timi Senior General long asi. Cu caah ralkap uknak adongh rih lo cu asi. Atu cu kan ram ah ram tang hriam tlai bul EAO le ral kapnih tleih khip ngaimi N LD coza h cease fire – kah ngolnak le political talk ramkhel kong ceih ding Negotiation tuah lio can asi.\n1947 hnu achuak mihna cu hmet lio te in hi Chin Hills Regulation le Chin Special Divi -sion upadi chung Chin timi ah Naga, Lushai le, Kuki hi anrak itell ti kan nukanpa nih an kanchimh tik ah Chin ti le Naga le Mizo he cun unau kan siti mi thinlung hi fak ngai in akan ngeih ter I Naga Mizo Kuki vialtev kantleih tleichan ning hna hi unau kan siti kan hmuh rih ko hna.\nKanmit hmuh in kan ilawhnak alang sar mi ah Nagaland ah holh tampi nan holh bantuk in kan mah zong holh tampi kanngei.Kannunzia aa lo mitamngaikanhmuh khawh mi ah Minung hi thih hnu ah thlarau in khuavasak tthan nak hmun “mithikhua” timi a umti hlan pipubiak nak ah an rak ngeih . Naga zong ah Konyak Naga nih mithikhua cu “Yinbu” ti in anngeih ve. Circle bantuk ikulh kut sih in lam, zong kan ikhat, bawilam sathah te hna kanngei veve,saramkankah mi le innzuat saram kan tha hmihna zong inn vampang ah an lu kan tarve ve. Kanmah nih vakok Hornbill cu Chin national emblem ah kan hman . Naga nih cun hornbill festival hmanh an ngeive . Sia le darkhuang hi kansunsak ngaiveve mi kan ikhahnak asi.\nBiakmi zumhning ah mithikhua a um ti zumhnak cu vancungkhua a um tibantuk he aa khah caah Krifa biaknak hi fawite in a kanlak ter khawh dih. Cu caah hlanpipu biaknak zumh ning kan ikhah bantuk in Krifa asimi dih kan sicaah kan ilawhnak hi atu tiang a kalpeng kho rih . Holh zong ah Naga lei ah “father, Dad” ka pa timi hi “apo” ti a a au mi an um i, Kanmah zong central Chin state ah “Senthang ,Zophei timi dialectal group pawl zong nih “ father , dad” ti cu” a po” an ti ve. Cuzong cu accidental aa lomi silo in pipu chantampi lio kan holh aa khatmi atu tiang aa khah khi asi ko\nAtu zong hi paih hi miphun tampi nih anngeih lomi kanmah phu hnih nih ipaih tti kho tiang in kan iton zong hi kan ilawhnak aa phuanngainak asi. Curuang ah Nagaland cu kan phanh bal hlan zong ah kan unau umnak asiti Chinmiphunnih kan tlaih chancia mi hna le kan hlam ngaimi hna , kan in ttanh ngai mi an si ttheu ko..\nRamkhat ah umtti hna hmanh hlah u si law vuleicung cu Global village ti asi caah ram dangdang kan umbu in cultural exchange te hna atu bantuk paih zuamnakte hna hi aphun phun tuah tti khawh i zuam lengmang rih ko hna u si. Nagaland mipile Chin statemipi dawtnak karhchin koseh.!!\nChin state hnu lei tuanbia k an zohtik ah ah Naga Hills(Today Nagaland), Lushai Hills (Today Mizoram), Chin Hills (Ttoday Chin State (in name) Singkaling Khamti Naga Hills(Today Naga Self Administered Area) chung vialte khuasa mi hi nunphung aakhatmi Mi phun pakhat in Mirang nih an rak kan hmuh khawh hna. Curuang ah kan phu 4 kanzapi Chin Hills Regulation 1896 upadi in an rak kan uk.\nMirang nih kanzapiramkha kha a vun chimm (invade atuah) tik ah India Front le Burma Front ti front 2 synchronization karceh in an vun chim. Afawinak cun India lei military front nih anlakmi ram kha Assam British governor uknaktoi ah an chiah i, Burma Front in lakmi territory kha Burma British Governor kut toi ah an chiah. Cu caah Kawlram lei um le India ram lei um phu 2 ah an kan icheu hi asi..\nAsi na in Assam Governor nih siseh , Burma Governnor nih siseh Assam law le Burma law in an kan uk hna lo. Kanphu 4 Chin Hills Regulation1896 he Mirang British colony ram pakhat in a dang te kanmahlong in an kan uk tthiatthiam hna. Ralpi vui II adihcangka hi kan phu 4 Chin Hills Regulation 1896 in uk mi vialte kha Crown colony Scheme in Governor pakhat ukmi province pa khat ah ser khawh ding asi ti kha survey an tuahter mi Oxford Univer sity constitutional Law Expert Professor R. Couopland zong nih asi khoko ti afimmative report British government sin apeek tthan hna\nAsina in India nih can atlinhlan hnawhsare tuk in Independence 1947 August 15 zan tim ah Independence at midnight ti in an laknak ah Mizoran le Nagaland India lei nan itel caah Chin Hills District le Singkaling Khamti Naga Hills District long Kawlramlei ah Chin colony min in atangta mi kan si. British nih atu lio Kawlrambupi timi hi 1)Ministerial Burma colony, 2)Chin Hills colony,. 3)Kachin Hills colony, 4)Federated Shan States colony ti in colony ram 4 in WW II hnu zong ah akan uk tthan\nAtlantic Charter 1941 le UN Chater ning ah colony ramvialte indepecence peek dih ding ti asi ruang ah India colony zong Independence a hmuh I Burma ram colony zong independence hmuh ding an hung sicang. Chin Hills colony le Kachin Hills colony le Federated Shan States colony pa3 komh min hi BurmaFrontier Areas (BFA) ti in British nih min peekmi asi. Chin Hills Regulation in ukmi colony ah Nga HillsDistrict (india side) le Lushai Hills District cu India independence chung aatel cang. Cucaah Chin Hills Regulation in uk mi Chin Hills Colony chung in Chin Hills District le Singkaling Khamti Naga Hills District long Kawlramlei ah kan tang hna.\nChin Hills Reegulation 1896 in ukmi Naga Hills District( India side) Lushai Hills District hna district 2 hi India independence lei ah rak itel lo in, Burma lei rak itel hna seh law Chin Hills Regukation 1896 in uk mi colony district 4 hi Chin Hills Regulation in uk mi colony ramkhat asi caah Kawlmiram le Indiam ram bantuk in fawite in independence adangte in rak hmuh khawh nak chance 100% a rak um mi asi. Asina in Aung san nih Kawlmiram independence a khael bantuk in Chin-Mizo-Naga rampehtonh dihmi cu Chin Hills Regulation in ukmi district 4 fontonh mi ram in independence hmuh awk arak tuakkhang tu leader missing arak si. Kan phu 4 in hmunkhat te ah rak dir ding hruaitu rakum hna she law, Chin Hills Regulation in ukmi territory min in kan zapi Independence kan lakkhawh lo zong ah UN Trustee system in Independencwe hmuhding zong rak luh ding can tthangai arak um rih .\nA cunglei kanttial ning kan ram phu 4 komh in zeihmanh tuahnak a that tilo tik ah Kawlmi ramhe federal uknakphung in I uk ding ah min Panglong Agreementah colony dang 4 he min kanthut I Karen miphun le Karenni (Kaya) Miphunnih Panglong Agreement cu ratify antuah. Cu min thut hnu ah Constitutiontuent Assembly of Union of Burma kha an dirh i, cu dirhmi nih constitution of Union of Burma 1947 ttial ding ttuan vo lak asi. Cu Constituent Assembly of Union of Burma nih cun Pu Vum Ko Hau nih ahruaimi Interim Chin Affairs Council kha an dirh ve. Cu interim Chin Affairs Council ah cun Singkaling Khamti Naga Hills aiawh tu Pu ZaVum(Kuki) zong arak itel ve cang.\nGeneral Aung san nih Ministerial Burma ( Kawlmiram) he Independence la ko ulaw, nanmah cio te in nanramrichung ah nanmaghte iukkhaswhnak zeimaw zat a um kho mi federal uknakphunghram kanttial lai atimi kha BFA leaders nih anzumh tuk caah rambupi komhmi ram federalphung in ser ding ah Mirang sinin Independence lakding Panglong Agreement timi min British colonies 4 nih min anthut I minthuthnu ah independent ram asimi Kaya(Karenni) zong nih ansin avun ifawn ve. Cu minthut hnu ah General Aung San le a cabinet zapi in an meeting chung ah political rival pawlnih fialmi mittha lonih anthah dih hna.\nCu ti General Aung san anzumh ngaimi a cabinet chung wankyi pawl he thah an huah dih caah achawngtu Kawlmi hruaitu nih abia anletpiak dih i, Union of Burma uknak phunghramkha 1947 kha Kawlmi ram nih ukmi rampak uknakphung hramn ah an rak ttial. Cutik ah Panglomg minthumi colony ram 4 nih ramkulh cozah 4 dirh hnga mi kha anmah Kawlmi ram kulh chung ah an khumh dop andolh hna. Cutik ah Chin, Kachin, Shan, Karenni(Kaya) nih anmah le ramkulhcio cozah tling tuah khawh ti lo in, Kawlmi hruaitu nih sermi Kawlmi cozah long nih Panglong minthu mi colony 4 hna zong kha a uk chih dih ning hna khi asi.\nTlangcungmi BFA ram hna nih khati sikha anduh lo.Cucaah 1962 lio ah 1947 Union Uknakphung hram kha federal uknakphung in remh ding ah constitutional Prime Minister U Nu le tlang minih hna tla ding asi cang. Cu lio te ah Ralkap General Ne win nih federal uknak cu secession ramchuahtak dih nak phung asi ti in Prime Minister U Nu cozah kha adang attuanpi hoi he thong ah akhumh dih hna i, amahnih ralkap uknakphung in Kawlrambupi kha a uk nakin atu tiang ralkapuknak ah Kawl rambupicu a umlio asi.\nZeitintiah Kaawlrambupi President le state counselor / Prime minister le constitu -tion cung in nawlngeibik tu cu Army chungralkap Chief of staffs timi Senior General long asi. Cu caah ralkap uknak adongh rih lo cu asi. Atu cu kan ram ah ram tang hriam tlai bul EAO le ral kapnih tleih khip ngaimi N LD coza h cease fire – kah ngolnak le political talk ramkhel kong ceih ding Negotiation tuah lio can asi.\nKan hmet te in hi Chin Hills Regulation le Chin Special Division upadi hna ah Chin timi chung ah Naga, Lushai le, Kuki hi anrak itell ti kan nukanpa nih an kanchimh tik ah Chin ti le Naga le Mizo he cun unau kan siti mi thinlung hi fak ngai in akan ngeih ter I kan in tleichan ning hna hi unau kan siti kan in hmuh rih hna.\nKanmit hmuh in kan ilawhnak alang sar mi ah Nagaland ah holh tampi nan holh bantuk in kan mah zong holh tampi kanngei.Kannunzia aa lo mitamngaikanhmuh khawh mi ah Minung hi thih hnu ah thlarau in khuavasak tthan nak hmun “mithikhua” timi a umti hlan pipubiak nak ah an rak ngeih . Nanmah Naga zong ah Konyak Naga nih mithikhua cu “Yinbu” ti in anngeih ve ti carelminih ankanchimh. Circle bantuk ikulh kut sih in lam, zong kan ikhat, bawilam sathah te hna kanngei veve,saramkankah mi le innzuat saram kan tha hmihna zong inn vampang ah an lu kan tarve ve. Kanmah nih vakok Hornbill cu Chin national eblem ah kan hman nanmah zong hornbill festival hmanh nan ngei ve, i sia le darkhuang hi kansunsak ngaiveve mi kan ikhahnaki asi.\nBiakmi zumhning ah mithikhua a um ti zumhnak cu vancungkhua a um tibantuk he aa khah caah Krifa biaknak hi fawite in a kanlak ter khawh dih. Cu caah hlanpipu biaknak zumh ning kan ikhah bantuk in Krifa asimi dih kansicaah kan ilawhnak hi atu tiang a kalpeng kho rih . Holh zong ah nanmah lei ah father ti mi hi “apo” ti a a au mi an um anti i, Kanmah zong central Chin state ah “Senthang ,Zophei timi dialectal group pawl zong nih “ father , dad” ti cu” a po” an ti ve. Cuzong cu accidental aa lomi silo in pipu chantampi lio kan holh aa khatmi atu tiang aa khah khi asi ko\nAtu zong hi paih hi miphun tampi nih anngeih lomi kanmah phu hnih nih ipaih ttikho tiangin kaniton zong hi kan ilawhnak aa phuanngainak asi. Curuang ah Nagaland cu kan phanh bal hlan zong ah kan unau umnak asiti Chinmiphunnih kan intlaih chancia mihyna le kan in hlam ngaimi hna , kan in ttanh ngai mi hna nan si.\nRamkhat ah umtti hna hmanhhlah u si law vuleicung cu Global village ti asi caah ram dangdang kan umbu in cultural exchange te hna atu bantuk paih zuamnakte hna hi aphun phun tuah tti khawh i zuam lengmang rih ko hna u si. Nagaland mipile Chin statemipi dawtnak karhchin koseh.!!


Breaking News – Trump nih Georgia Secretary of State Brad Raffensperger a chonh ning a phuan dih cang\nAmak chin lengmang cang ko, Georgia Secretary of State Brad Raffensperger cu President Trump nih zahan ah phone in a chonh. President Trump nih biahalnak a tuah. President Trump nih biahalnak a tuah mi cu Fulton County le Georgia state chungah vote hlenak kongah biahalnak a tuah.\nFulton County ah cabuai tangah ballot ah lak mi le, Ballot an hrawh mi le mithi vote an thlak mi le thil dang a tel chi. Mah vialte President Trump nih a hal mi hna hi, Georgia State Secretary nih zeihman a leh khawh lo. Mah fialte hi a dik lo mi a si ti langternak tehte zeihman a chim kho lo.\nTrump nih mah bantuk in Georgia Secretary sin ah bia halnak a tuah i, thil sining a hal i, Georgia Secretary nih a leh kho lo mi cu mi tampi nih mak an ti ngai\nComment ah mi tampi nih an tial ning a cun, Democrat pawl nih teinak hi fir le hlennak hmangin coh an nih tim, thil dik hmangin teitu si i tim ding a si. Mah bantuk thil kongah thil sining dothlatnak an kalpi ding a si. Zeiruangah full audit an tuah ngam lo tiah mi tampi nih comment an tuah. Thawngpang a linsa chin lengmang cang ko. Source- Trump facebook\nBe the first to comment on "Breaking News – Trump nih Georgia Secretary of State Brad Raffensperger a chonh ning a phuan dih cang"


Yangon Khuapi Ah Meithal Kah Thawng A Thang Than - Chin Eleven News\nTuzaan September 4,2021 ah Yangon khuapi chung hmun cheukhat ah meithal aw le bomb puah thawng a thang tiah theih a si. Hi kong he pehtlaiin PDF nih maw SAC ralhrang umnak hmun an kah hnga, a si loah ralhrang dah anmah le an mah an i hrocer nak an puah mi a si ticu hngalh a si rih lo. Yangon khuapi chungah kahnak le bomb puahnak tete cu hlan zongah theih ding a um lengmang. Sawisung\nRelchap: Kawlram chaklei hawikom hriamtlaibu 3 a si mi AA, MNDAA le TNLA hna nih covid le kahdohnak ruangah Kawlram mipi harsatnak ruah in ralkap cawlcanghnak vialte ngol cio dingin nihin September 4 ah cathanh an chuah.\nCathanh nih a langhter ningah ralhrangbu nih February 1 ah rampi uknak a lak hnu dai tein duhlonak a langhter mi hna cu ralhrangbu nih an thah hna, an tlaih hna ruangah ramchung hmunkip meithal a puah.Kahdohnak zong a zual.\nKawlram chung covid-19 zawtnak ruangah mipi nunnak tampi a liam, eidin, chawlehnak zong harsatnak tampi an ton pin ah ramchung hmunkip ah kahdohnak ruangah mipi nih harsatnak fak piin an in.\nRalhrangbu nih thazaang tampi an i chap, hriamngan in khua an kah, mipi an tlaih hna, an thah hna ruangah kahdohnak a karh chin lengmang mi a si.\nCucaah, covid-19 runvennak kongah pawngkam ram le vawleicung covid runvennak phu hna he tuanti ding le mipi nih atu nakin harsatnak an ton ti lo nak ding caah rianngeitu vialte nih lam kawl cio ding le mipi harsatnak a pe khomi ralkap cawlcanghnak vialte hrial le dinter dingin pehtlaihnak a ngei mi bu vialte hna sin ah kan in forhfial hna tiah cathanh an chuah.Ref; WN;TCP


Coronavirus Live Updates: New York Khuapi Cu Nichiarte In A Thimi An Tambiknak Hmun A Si Peng Ko Rih – Chin World News Evening\nUS ramchung ah coronavirua hi bantuk in a tamtukmi kong ah hin US mipi cheukhat hna nih cun President Trump daithlan le ruahnak peekmi cohlan duhlo ah a chiami tampi an um hna. White House official senior pakhat nih Trump cozah (administration) cu January thla ah khan ralrin a rak peek cang hna.\nWhite House official pakhat nih a rak chimhmi hna cu hi China in a chuakmi zawtnak nih hin minung million tampi le dollar trillion tampi a hloh te lai tiah a rak chim. China nih hin January thla tiang ah khan cun hi zawtnak ruang ah a thimi pakhat hmanh an um rih loh tiah a rak chim.\nNew York Governor Andrew M. Cuomo nih a chimmi cu kan state chung ah hin coronavirus in a tu tiang ah minung 5,489 bak an thi cang. Hi zawtnak ai thokka in nihin tiang ah nikhat chung ah a thimi an tambik lio caah ah hin minung 731 renglo bak an si tiah a chim. Ref: The New York Times


Lemcang Le Hlasak Thiam Mithang Daung Wai Nih Pha-Kanh Thihnak Kong Ah Lungrethei Ngai In Cakuat A Tial – Chin 11 News\nLemcang Le Hlasak Thiam Mithang Daung Wai Nih Pha-Kanh Thihnak Kong Ah Lungrethei Ngai In Cakuat A Tial\nKawlram chung ah minthang ngai a si ve mi Daung Wai hi zukcawl le MRTV-4 ah cun kan hmuh lengmang cio mi a si theu lai. Zukcawl ah hin minta dirhmun ngaingai cun lemcang a tuan ballo nain film dawh tertu le nuamh tertu ah ai tel lengmang mi zong a si. Cun hlasak zong a thiam ngai mi a si caah mipi nih thazaang an pek khun nak le an uar khun nak zong hi a si.\nTulio hrawng hi Pha-Kanh ah hlasak nak puai ngei ding in timhtuah nak a ngeih lio zong a si caah July 2 ah Pha-Kanh ram thih loh nak tihnung ruang ah ngaihchia ngai le lung nuam lo ngai in a um. Thih nak a tong mi hna le lunghring kawlnak hmun ah ai tel ve mi hna a hawikom le a fans pawl tampi an um ve caah an konglam le an sining a theih kho ti hna lo.\nCu ruang ah hi ti hin cakuat a tial “Ka hawikawm dawt le thazaang a ka pe lengmang tu ka mipi hna, ka unau pawl nan thawngpang ka theih caah fak piin ka ngaih a chia. Nungdam in nan um lai tiah zong ruahchan nak ka ngei ko, hi hnu hmailei ah hi bantuk vanchiat nak hi nan ton ti nak hnga lo ding ah thlaza kan cam piak hna.\nMi zei hmanh phone kan chawnh khawh hna lo ruang ah ka lungretheih nak a fak khun. Nan umnak hmun ah hlasak ding in ka rat cawlh lai caah nan caah laksawng pek ding in angki lum pawl hna le thildang zong tampi ka chiah cang hna. Nung dam in kan i tong cawlh hna lai tiah ka ruahchan ko” tiah Daung Wai nih cun a tial hi a si.\nSource: Daung Wai


India Le Russia Cu Biatak Tein Rian Tuanti An I Tim Mah Hi Kawlram Caah Thil Poi A Chuak Sual Te Hnga Maw – Thechinlandtoday\nIndia Le Russia Cu Biatak Tein Rian Tuanti An I Tim Mah Hi Kawlram Caah Thil Poi A Chuak Sual Te Hnga Maw\nadmin December 8, 2021 Leave a Comment on India Le Russia Cu Biatak Tein Rian Tuanti An I Tim Mah Hi Kawlram Caah Thil Poi A Chuak Sual Te Hnga Maw\nIndia Prime Minister Narendra Modi le Russia President Vladimir Putin cu tuzarh cawn nikhat ni ah khan Delhi khuapi ah India-Russia Summit voi 21nak an ngei. ram pahnih hna nih hin vawlei pumpi tiang i theih a herh mi bia tampi an i ceih leng ah riantuanti ding in hnatlaknak zong an tuah fawn. Russia President hi Summit hmang ding in India ah a rak tlawng i, zanriah a ei khawh in a tlung colh. India ah hin suimilam 5 hrawng a um manh.\nPresident Putin a rak tlawn hlan ah hin Russia Foreign Minister le Defence Minister zong meeting ngei ding in an rak tlawng. Pu Modi le Putin hna hi ram pahnih riantuanti nakding ector 28 ah hnatlaknak an ngei i, min sen an thu colh. Cu hna lak ah cun Space Exploration(Van cung sang lei), Science and Technology, Heavy engineering, Trade and Investment lei i hnatlaknak an i tel.\nCawn nikhat ni thiamthiam i India Defence Minister Rajnath Singh le Russia Defence Minister Sergey Shoigu hna meeting an ngeih ah hnatlaknak an tuah ve. Caan saupi an rak hngah cang mi ‘A-203 assault rifles deal’ cu tlamtling tein min an thut khawh cang. Ram pahnih hna nih hin Uttar Pradesh i Amethi District ah AK-203 rifles(meithal) sing 5 leng, US Dollar Million 700 hrawng dih in an ser lai. Defence Minister hna nih hin hi hnu kum 10 dang ca ah riantuanti nakding hnatlaknak an tuah rih\nCNA Le CDF Sual Phawt Mi Vialte Hna Ngawl Cang Usih →\n← Meta( Facebook) Nih Thawng A Thantmi Cu Lung A Hmuituk E


US cozah nih Myanmar phungki inn remhnak caah $1 million a bawmh | THE CHIN EXPRESS\nUpdated on January 16, 2021 3:15 pm\nUS cozah nih Myanmar phungki inn remhnak caah $1 million a bawmh\nUS cozah nih Mandalay region um Shwe Nan Daw phungki inn remhnak caah $1 million a bawmh cang, tiah Myanmar Times English tadinca nih a ṭial.\nYangon um US Tanzung nih November 8 ah cathanh a chuah i “Myanmar nunphung kilvennak caah US Ramdang Vuanci Zung tangum Ramdang Palai Tangka Zung nih $300,000 a bawmh chap,” ati.\nHmasa ah $700,000 a rak bawmh cangmi he cun $1 million a bawmh cang tinak asi.\n“US cozah nih hi tuanbia caam phungki inn remhnak caah tangka a bawmhmi nih cun khuami caah thilṭha a chuahpi lai pinah mileng zong nih hi a biapi tukmi nunphung hmun a sunlawinak an teh khawh peng lai,” tiah Yangon um US Tanzung lutlai Scot Marciel nih a chim.\nUS Ramdang Palai tangka bawmhnak, Leicung Roinn Tangka bawmhnak le Mandalay cozah bawmhnak in Shwe Nan Daw phungki inn remh rian cu kum 2014 ah an thok.\nPhungki inn kam luti luannak an remh, hlei an remh, teak thing kha ironwood thing in an thlen. Cun zuk suaimi pawl dawh tein an remh hna.\nThlanglei verandas remh rian cu an lim cang i nichuahlei kam remh rian an thok cang.\nShwe Nan Daw cu 19nk kum zabu lio i Konbaung-chan ah kutzung ṭha bikin an sakmi phungki inn asi. Tuanbia cauk ning ahcun India tangka rupees 120,000 dih in an rak sakmi asi.\nPhungki inn cu hlan lio minung zuk suaimi suttung 42 le tungte 150 nih an dohmi roinn asi. Cungcih dot 3 in sakmi asi caah adang hlan lio phungki inn pawl he aa lo lo, tiah hlan lio cauk ningin theih asi.\nPhungki inn dohtu tungte pawl cu sui hnah in an thuam hna nain minung tamtuk nihg tongh le muai ruang, hngerhte raang le ruahpi ruangah an rawk ngai cang hna. A ṭuang zong Mandalay nilin le khuapau ruangah an rawk pah dih cang, tiah architects pawl nih an chim.


Chinram le Paletwa ralzam caah thawngpang tha tuk mi; Pathian bawmhnak ruangah a si\nAn caah zeitluk in dah thluachua a va si dah? mah bantuk in har lio caan ah thawngtha vun theih cu!! Chinram chungah kawl ralkap le AA pawl i dohnak ruangah Paletwa ah chinmi tampi cu ei ding ngei ti loin ralzam tampi an um. Ramthumnak ah um mi Chin unau le hmun dang dang ah um mi nih Paletwa ralzam pawl caah le Paletwa khuapi ah um mi, ei ding a ngei lo mi caah bawmhnak an pek mi cu AA ralkap pawl nih motor bawmhnak a phortu cu an kah tiah theih a si. Natein Pathian bawmhnak in harnak karah motor hna cu Paletwa khuapi an lut cang tiah thei a si\nPaletwa khuapi ah um mi hna caah thlakhat chung cu zeihman a lut ti lo i, a tu a lut mi hna hi favang tung 830 le ei ding dang dan cu April ni 19 zanlei suimilam 3 hrawngah Paletwa khuapi ah an lut cang tiah theih a si. Credit- Hram: Salai Isaac Khen\nBe the first to comment on "Chinram le Paletwa ralzam caah thawngpang tha tuk mi; Pathian bawmhnak ruangah a si"


Halkha CNLD le CNLD CEC riant’uanning hi lungfim tein khua a cuanmi nih cohlan awk a t’ha maw? – Lai Lungrawn Post\nHalkha CNLD le CNLD CEC riant’uanning hi lungfim tein khua a cuanmi nih cohlan awk a t’ha maw?\nAugust 13, 2020 admin Hmuhning\nCNLD CEC nih Thantlang CNLD chairman le secretary cu “Candidate thimnak kongah ningcang loin nan cawlcang” tiah an rian lawng hmanh si loin party chungtel sinak tiangin an phuah hna. Thimnak cu political party caah a biapi tuk hringhranmi thil (process) a si caah ningcang loin a tawlreltu hruaitu poah cu dantatnak pek hi caansau hmailei partly lamthluan caah thiltha a si ko lai tiah ka zumh i ka dirkamh. Sihmanhsehlaw, Halkha CNLD hruaitu pawlnih MP candidate thimnak kongah ningcang lo tukin an cawlcanghnak tu cu CNLD a dirkamhtu mizapi nih soisel le dohkalh a um lo hlei ah CNLD CEC zongnih an lungtlin pi.\nHalkha CNLD nih MP candidate thimnak an tuahmi ah Saya Robin Zaathang nih Pu Ngun Maung cu Pyituh Hluatdaw caah a tei. Asinain, caan zeimawzat a kal hnu ah Pu Ngun Maung nihcun a sungh cangnak meehmun cu independent in cuh aa tim t’han. Phundang in chim ahcun Pu Ngun Maung cu CNLD chuahtak in an ral ah aa ser.\nCNLD party in Halkha Amyota Hluatdaw ah MP cuh aa timmi Pu San Tin Mang cu Election Commission nih cuhnak nawl a ngeilo (disqualified) an ti tikah CNLD nih Pu Ngun Maung cu Pyituh Hluatdaw ah an party min in an cuhter t’han i Saya Robin tu cu amah lungtling tein Amyota Hluatdaw ah aa t’hial.\nSaya Robin lungput cu uar a um tuk nain Halkha CNLD hruaitu hi lungrawk an si. Party nih candidate ah an thim lo caah independent in MP cuh aa timmi minung cu mizei an si zongah party chungtel sinak in an phuah hrimhrim ding hna a si. Atu cu MP cuhnak hmunhma lehlam an pek t’han. CNLD CEC zongnih atutiang ah t’uanvo ngeitu dantatnak tuah cu chim loin thil sining fianternak an tuahmi hmanh a um lo tikah zoh a chia tuk hringhran. A ngaingai ti ahcun Thantlang CNLD hruaitu an phuah hna bantukin atu thil kongah t’uanvo ngeitu Halkha CNLD hruaitu hi an phuah ve hna ding a si. Zeicatiah Halkha CNLD le Pu Ngun Maung nihhin party primary election phungphai an buar ve hrim ko lai.\nCNLD cu anmah hrimhrim nih “phungphai reprai te he Chin Miphun aiawh in a dirmi party, hruaitu minung pumpak cung menmen ah aa hngat lomi party kan si” an ti lengmang fawn tikah atu bantuk thil sining hi lungfim tein khua a cuanmi Laimi (Chin) poah nih cohlan awk a t’ha lomi thil a si ka ti. A bikin candidate thimnak kongah ningcang nan buar tiin hruaitu rianphuah a tongmi Thantlang CNLD party le Thantlang peng mizapi nih cohlan awk a t’ha bak lomi thil a si.\nNote: Hiti ka chim tikah pumpak in Pu Ngun Maung ka hua lo i CNLD party ka dohkalh hrimhrim lo ( Thantlang peng ah MP cuh aa timmi Salai Van Bawi Lian le Mai Chinchin Pekthang hna cu ka lung an tling tuk i ka dirpi ko hna). Chinmi le Thantlang peng minung pakhat dirhmun in thil sining ka cuanh tikah ka lungtlin lomi ka chim bia a si. Credit: Biak Hnin Sang\nUK Cozah Nih CHRO Phu Tonbiaruahnak An Ngeih Hna, Thawngpang Tha A Si\nCongratulations Salai Lairamthang: Harvard University Nih An Tuahmi Course Pahnih Nak Cu Tlamtling Tein Ka Lim Than


A Nungmi Pathian Bia - Senri Cazual\nCCF Pastor Ceu Sang Kung le CCF member’s Sang Bawi\nBaibal timi cu cauk tiah auh a si i cu cauk cu `ialmi tiah kawh a si `han. Cu tialmi cu athiangmi cauk tiah kawh a si `han. II Timothy 3:16, Heb 4:12 ah fiangte in a kan cawnpiakmi kan hmuh khawh hna.\nPathian Biathiang a sinak\nGenesis in Biathlam tiang hi aa domi le aa kalhmi a um lo tiah zumh le ruah a si.\nAhman i biadik a si tiah hmuh khawh a si.\nChan, Kum le caan aa theng lengmang nain atu caan tiang ah aa kalhnak a um lo.\nProfet pawl nih an rakchim ningte in a si peng ko. Biakam hlun ah achimmi kha biakam thar ah a tlam atlinter zungzal (Makah 5:2).\nAmah Pathian biatak a sinak (John 10:35).\nKan Baibal hi Pathian nih akaachuak bia voi 3800 tluk a um an ti. Levitikas 4:1, Mathai 28:19 mah kha amah kaachuah bak a si tiah Baibal thiamsang nih an kan chimhmi cu a si. Cucaah Pathian nawlbia hna hi abiapi taktak i 1Korin 14:37, “Zei bantuk minung a si hmanh ah Pathian bia a si ti theih herh”. 2 Piter 1:21, “Profet hna bia cu minung duhnak menmen in achuak lo thiangthlarau nih a fial hna caah”, 1 John 4:6 “biatak le tak lo thleidan khawhnak a si ee a ti”.\nBaibal hi Mi Pazeizat nihdah an T`ial?\nUk zeizatdah a um, azapi 66 a um i, biakam hlun 39 a si i biakam thar 29 a si. Minung 40 tluk nih an `ialmi a si. Genesis in Deuteronomy kar hi Moses nih a `ial tiah an ruah. Josuah, David, Soloman, Amos, Daniel, Mathai, Luke, Peter le Paul ti in an `ialmi a si an ti. An sining le an dirhmun zoh tikah tampi an i dang ko nain Pathian bia anungmi a si caah aa kalh lo ti kha kan hmuhmi cu a si. Kum 1500 tluk rau in an `ialmi a si nain pakhat le khat aa doh lo i amah le mah zong atu 2014 tiang ah mah Baibal hi cu tu kan chan he aa tlak tilo ti hi a um lo.\nAn T`ialnak Ram\nBaibal cu Europe ram, Asia ram le Africa ram hna ah tialmi a si tiah an zumh i Pathian biatak sermi dihlak caah le achungummi caah Pathian biathli taktak aphuannak a si ko tiah ruah le zumhmi a si. Vawleimi hi Bilian 6 leng kan si tiah ruah a si i, Bilian 2 tluk hi Khrihfa kan si i atang mi Bilian 4 hi Hindu, Muslims, Buddhist le biaknak hme dangdang an si hna. Baibal hi nitin chuah lengmang nam lengmang a si i azuar atambik le relbikmi ca hi Baibal a si ko an ti.\nPathian aa langhnak\nSalm 19:1 ah Pathian rian`uannak le tuahsernak a kan hmuhsak a ti i, mah cu phunhnih in kan vun zoh lai i a pakhatnak cu atlangpi ti a si. A pahnihnak cu ahlei in ti in kan zoh hna lai. Atlangpi cu acung Baibal bia hi a si i ahlei in timi cu amah Pathian (John 1:18) le Baibal (2 Tim 3:16) kha a si. Pathian cu kan hmu ballo nain a ummi sertu asinak hi sermi thiltampi zoh in kan hmuh khawh hna. Tahchunhnak ah thli a um kan theih kan hmu ballo nain kan caah nunnak hram a si fawn. Cucaah Pathian cu kan caah kan hmu ballo nain nunnak hram a sinak hi kan hmuh khawh. Cun Baibal cu Pathian nih a thaw a chuahhnawhmi a si caah tuchun caan tiang atlangpi in aa palh lo. Mah Baibal bia cu chan he aa tlak tilo tinak zawnte zong a um lo. I Peter 1:25, “Sihmanhsehlaw Bawipa bia cu zungzal in a hmun.” Tahchunhnak ah hlanchan ah Bawngpi par kaupipi hruk a si. Atu ah abimi tete a si `han. Hlan lio hmanthlak khi zoh law tuchan hmanthlak he cun a sining tampi aa dang lai…etc.\nPathian thawhchuahhnawhmi a sinak cu a `ialtu hna hi sinak aa dangmi hmun dangdang cio in an rak `ialmi a si nain apalh lo i pakhat le pakhat (unity) an ngei, aa bawm dih tihi fiangte in kan hmuh khawhmi a si. Matthai hi Ngunkhuaikhawl, Luke hi Sibawi, Peter hi Ngatlai, adangdang cio rian`uanmi an si nain Pathian thlarau nih a umpi hna caah an `ialmi cio hi palhnak le dohnak umlo in a kal`i kho i tuchun ah Khrihfami kan caah asungmi zeihmanh in thlen sianlomi ah a cang.\nPathian Bia theih\nPathian bia kan rel deuhdeuh tik ah sullam kan thei i thlarau thianghlim duhnak kan theih deuhdeuh. Tahchuhnak..Ngaknu, Tlangval he um`i tam deuhdeuh duhnak theih piak deuhdeuh a si bantuk khi a si (1Jonh 1:1-2).\nBawmtu Thiang thlarau kaan thlahpiak hna lai a ti (John 14:26). Biatak chungah an luhpi hna lai a ti (John 16:13). Luatnak lunglawmhnak kaan pekmi hna cu hohmanh nih an in chut kho hna lo (John16:22). Vancungmi upa bik Mikhael nih Moses ruak cu ho nih dah a co lai ti kong ah khuachia he an i el lio ah ‘Bawipa nih aan sik’ tiah khuachia cu a `hawl (Judas 1:9). Baibal tam deuh na rel tik ah na thinlung na ruahnak le na zeizong te Bawipa nih a thlen lai i vawilei hi na caah vanram a si lai (Heb 4:12).\nBaibal kan rel deuhdeuh tikah kan chambaunak le kan tlamtlinlonak kan i thei deuhdeuh, rua cu asang deuhdeuh a kun deuhdeuh an ti bantuk in theih deuhdeuh ah hin fim deuhdeuh a rak si. Korea Pastor pawl le minung pawl hi va hal hna hmanh Baibal hi voi 200 te hna a chuah cangmi an tampi lai. An kan teilo awk a `ha hrimhrim lo cu ta. Rawl kan ei taksa in kan `hang. Baibal kan rel tilo thlarau kan `hang tilo caah pakhat le khat kan chambaunak kan i hmu hna. Chambaunak an kan chimh tikah kan ing kho ti lo. Aruang cu thlarau rawl kan tam caah a si.\nJesuh zong vawlei a um lio ah harnak tampi a tong i ngaihchiatnak le lungretheihnak a tong tawn. Aruang cu Jesuh hi 100% hi minung a si i 100% hi Pathian a si. Mah caan lio ah Baibal kha fekte in aa tlaih zungzal i amah `hawnnak le fimnak silo in Baibal bia in sehtan kha atei zungzal ti cu Luke 4:1-8 kha rel ah afiang bik. Cathiang in khuachia cu a tei bak ko. Kannih zong cu Pathian i a roco hawi a kan siter ve caah azungzal in teitu kan si ding hi Bawipa nih a kan duh i kanmah sinak in teitu kan si kho lo; amah Pathian bia lawnglawng in teitu kan si kho lai. Amen.\nNextCheuhra Cheukhat Peeknak


CNA Nih Paletwa Ah Hmunkhuar Kan Duh Cang: Salai Htet Ni – Onlinenungak\nChinram thlanglei Paletwa ah CNA an phan cang timi thawngpang kong he pehtlai in Rawn Chin Post nih CNF Headquarter lei kan pehtlaih i, CNF biachim nawlngeitu Salai Htet Ni nih “Paletwa ram ah CNA um ding hi a taktak ti ahcun kahngol hnatlaknak kong ah Chin State Acozah he kan i chawnh lio ah siseh, Rampi Acozah he kan i chawnh lio zong ah siseh Paletwa ah hmunhma nan kan pek a hau tiah kan hal pengmi a si, nain nihin tiang ah an kan pe lo” tiah a chim.\n“Cun Paletwa hi CNF nih Acozah he kahngol hnatlaknak kan tuah hlan ah kan rak um pengnak a si. Nihin caan ah AA buainak tete a hung chuak. Nain Acozah nih Paletwa ah hmunkhuarnak cu a kan pe duh hlei lo. AA zong nih nan um lo ah a tha an kan ti zong ah zeihmanh aa dan hleinak a um lo. Cucaah ralkap hriamtlai tling tu he Paletwa ah va tlawng in Ralkap cawlcanghnak kan tuah.\nAcozah nih hmunkhuar khawhnak kan pe rih hmanh hlah sehlaw Paletwa ah CNA nih hmunkhuar ding cu kan i zuam peng lai. Cucaah atu hi Chin ralkap nih Paletwa ah kan tlungkal lengmang cang. Paletwa ah hmunkhuar ding hi CNA nih kan duh cang” tiah Rawn Chin Post ah a chim chap.


Norway le Danmark Nih Burma Refugees An i Ham Than – Chin Community in Norway\nMarch 14, 2010 Peter Sang 0 Comments\n2010 cu kanmah Burma in a rami refugees, abikin scandinavia phanmi hna caah kum tha asi kan ti khawh than. Aruang cu, Norway cozah le Danmark cozah hna nih Burma refugees laak than ding in biakamnak an tuah than caah asi.\nDanmark thawngpang pakhat nih a tialmi cu; Integration vuanci pakhat asi mi Birthe Rønn Hornbech nih Burma refugees pawl kha ramdangdang a rami refugee pawl nak in usa a pek deuh hna caah thangchiatnak a tong ti asi. Hi bantuk in kanmah an kan tanpi ruangah thangchiahnak a tongmi hna an um ti ruah tik ah, thangchiat a tongtu caah thil haar asi ko nain, kanmah caah an kan tanpitu an um ti theihnak he, lunglawmh awk thil asi ngaingai. An tialnak ah: Iraq refugees pawl nak in Burma refugee pawl laak ding in a tantuk caah hi bantuk in thangchiatnak a ton hi a si an ti.\nBirthe Rønn nih a leh ve mi hna cu; Burma in a rami refugee pawl hi ram dangdang a rami refugee pawl nak in ram chung thil sining: rian, holh (integration)ah rang deuh/ fawi deuh in an thiam caah hi hna hi biapi deuh in kan laak duhmi hna a si ati ve. 2010 zong ah Danmark nih Burma refugees 156 laak ding in biakhiah nak a tuah than cang. Ral a tho cuahmahmi ram dangdang hna in refugees tampi an um ko nain kanmah pakhatnak ah an kan chiah cu thawngpang tha taktak pakhat asi. Hika ah Danmark ca in rel khawh asi.\nNorway zong nih 2010 ah Malaysia ram ummi Burma refugees 200 ka laak hna lai tiah january 14 UDI (Norway Immigration) nih thawngthanhnak atuah ve cang. Tukum cu Thailand ummi Karen refugee pawl nak in Malaysia ummi kha usa kan peek deuh hna tiah, UDI riantuanmi pakhat nih a ka chimh. Thailand um Karen refugee pawl an haar le har lo cu, keimah mithmuh bak in refugee camp 10 ummi lak ah 4 ka phanh bal tik ah ka theih mi asi. An haar, bawmhnak an herh tuk ko nain 2009 ah minung 200 renglo an laak cang hna caah tukum cu malaysia um mi pawl pakhatnak kan chiah hna lai ti asi. Kanmah Chin mi hna caah thawngpang tha taktak pakhat asi ! Malaysia um Burma refugee ti tik ah kanmah Chin refugee kha a sawhduhbikmi asi.\nTukum hi kumdang nak in phundang deuh in Norway cozah nawl ngeitu hna nih refugee laaknak kong ah khua an khan. Kum dang ah cun, kumkhat ah zeizat ti an khiahmi pin ah case 10-20 cung nak tam reserve caah hmunhma a um lo. Sinain tukum cu flexible taktak in laak kan i zuam lai ti asi. Asullam cu; a herh ah cun tulio kumkhat quota asimi minung 1200 nak tampi zong laak ding ti asi. 1200 nak taam laak a si ah cun a hleimi kha 2011 ca quota caah relh chih ding. Asullam cun 1500 tukum ah an laak ah cun, hmaikum kha 900 lawng laak ding tinak khi asi. Cucaah tukum hi chance a ngan deuh i ruahchannak a um deuh ti khawh asi.\nTumkum refugee laakmi hna ah nu kha biapideuh ah chiah an si caah 55% hi nuu si hna seh tiah an khiah.\nNorway refugee lak kong cu hi LINK ah tamdeuh rel khawh asi.\nPrevious Previous post: The 62nd Chin National Day Declaration of CCN\nNext Next post: IMDI: Norway ah Burma Refugee Pawl an Laar


Biaknak zalonnak muru: DAWTNAK, THATNAK LE INKHAWHNAK – Chin Community in Norway\nJuly 7, 2016 ccn 0 Comments\nChin mi kan tuanbia zoh tikah Khrihfa kan sinak nih a kan thanchopi ti cu fiang tein a lang. Phundang cun, kan biaknak nih a kan thanchopi. Chin ram ah 95% cu Khrihfa biaknak kan si ticu zapi nih zumh le cohlan asi. Cunih a langh termi cu, Biaknak ah kan i funtom kho bik i kan lung aa rual biknak cu biaknak nih a hrihhruai mi cawlcanghnak ah hin asi. Asinain, Chinmi kan i tthenttek dihnak le kan i dohkalh dihnak a hrihhram kan zoh sicun; Khrihfa kan sinak, kan biaknak ruang thiamthiam ah asi. Cucu zei ruangah dah asibik ti hi kan zoh tthan asi cun, Biaknak ah zalonnak le zalonning kan thiam lo caah asi. Phundangdeuh cun, Biaknak zalonnak kan hmanning ah dawtnak, tthatnak le inkhawhnak kan ngeih lo caah kan i then dih le kan i dohkalh dihnak hi asi.\nCattialtu: Sui Cer Chin (Photo: Facebook/Sui Cer Chin)\nRalkap uknak chan nih caan saupi kan biaknak a rak hrem – ther le phang in biaknak lei hruaitu hna an rak um zungzal. Cu nih a hun zulh vemi thatnak cu; Biaknak ah kan lung aa rual i kan thawng. Evangelist le mission rianttuantu hna tampi cu ralkap uknaknih an rak hrem hna, thawngttha chim le karhter ngam loin tlerh le khonh an rak si. Cu tikah, kalning aa khat mi le hruaining aa khat mi biaknak ah hmunkhat teah tonpumhnak le lungrualnak kan rak ngei. Biaknak thencheu le bukuai tepawl cu lungthin hmanhah arak chuak kho lo hlei ah caan sining zongnih a rak kan pe lo. Sihmanhsehlaw, zalonnak tlawmpalte a hun um deuh le cangka biaknak lei i cawnpiaknak ah zalonnak a hun chuahpi ve. Zalong tein thawngtha chim le tlunkal khawh a hung sideuh tikah, Pathian bia phuangtu deu le tak/dik in kan hung um – Khrih thawngtha cawnpiaknak ah zalonnak kha thenteknak le i cheunak aa tel lo, a maru zong asi lo.\nDAWTNAK: Zatlang in kan nunnak ah dawtnak ngeih hi a biapi tuk. Dawtnak kan ngeih lo ahcun caan sau rian kan tuan tti kho lo. Dawtnak kan aupi i kan i dawt lo ahcun dawtnak taktak a si lo. Nihin zongah dawtnak taktak a si lo mi cawnpiaknak ruangah kan i tthen lengmang. Cathiang nih dawtnak cu thlachiat a ruat i mi cungah zaangfahnak a ngei, dawtnak cu a nah a chuak lo, a lung a puam lo i aa porhlaw lo a ti. Dawtnak cu minung vialte caah sullam tampi a ngeimi a si. Dawtnak hi Cathiang nih a sullam phun nga in a kan tthen piak. Cu hna cu; thlachiat ruah, zaangfahnak ngeih, nahchuahnak ngeih lo, lungpuam lo, porhlawtnak ngeih lo hna hi an si.\nDawtnak cu zaangfahnak a ngei. A sullam cu mi vialte cungah thatnak ngeih khi a si. Mi vialte cungah thatnak le zaangfahnak ngeih hi dawtnak a si ve. A nih deuh, a mah deuh ti loin aa tluk ten zawnruahnak ngeih khi midang zaangfahnak ngeih cu a si. Cun dawtnak cu a nah a chuak lo. Nahchuahnak rak ngeih te hna hi dawtnak rak ngeih lo a rak si. Nahchuahnak kan ngeih tikah mi nih an ngeihmi thil ngeih duhnak khi a si. Cun kanmah nih kan ngeihmi hi midang nih ngeih kho hna hlah seh ti duhnak ngeih zong khi a si. Dawtnak cu a lung a puam ballo. Amah le amah aa faak lo, tangdor nun a ngei.\nKhrihfa kan si nak hi dawtnak nih fiangten lam a kan hruai i a kan hmuhsak ding kha a si. Dawtnak cu thlachiat a ruat tiah Bible nih fiang tein a kan cawnpiak. Thlachiat ruah cu tuah le chim kan duh cukmak ko mi hrial le mi kianh khi a si. Thlachiat ah hin lungsau zong aa tel. Mi nih kan cungah thil thalo an tuah tikah lehrulh awk a si ko mi, leh lo tein um le lungsaunak ngeih hi a chim duhmi cu a si. Hi bantuk lungsaunak nih hin dernak le sunghnak si loin teinak le tthawnnak tu hi an chuah a kan pek tawn.\nDawtnak cu aa porhlaw lo. Khrihfa bu ah porhlawtnak a um ahcun kan tuahkhawh mi kan hmai kan i hngal pi caah duh poh in mah thatnak hoi in bia kan chim tawn. Ka tuahmi ruang a si tiin kan tuahmi cawisan kanmah tein kan i zuam tawn. Midang nih a thiam bik ka ti hna seh ti kan duh caah midang santlaihnak pakhat hmanh ngeih ter kan duh tilo. Mah cucu dawtnak ngeih a si lo.\nDawtnak in riantuan le thiltuah lawng si loin bia zong kan chim ding a si. Biaknak i kan zalonnak pakhat cu dawtnak hi a si. Khrihfa bu chungah hin dawtnak hi kan kaa in kan chim tawn nain dawtnak taktak hi a tlawm tuk tawn caah buainak le pakhat le pakhat rem lonak zong a chuahpi tawn. Dawtnak kan ngeih ko ahcun Khrihfa bu a him i, nun a nuam.\nTHATNAK: Thatnak ti cu thil pakhat kha hmunkhat te ah um ter kha a si. Caan tampi cu kan tuahmi hi thatnak a si lo caah kan i tthen tawn. Tahchunhnak ah Norway ah hin Bu tam deuh cu mah le Khrihfa Bu cio in Crusade le Camping caah cawnpiaktu hi auh le cah an si tawn. Ramkip thawngtha chimthiam Kawlram in siseh, kanmah Europe in siseh, Asia le USA in siseh mi tampi kan cah tawn hna i, an kan cawnpiak tawn. An kan cawnpiak tik ah anmah duh mi cio deuh in an kan cawnpiak tawn i annih Khrihfa Bu hi mi zei dah an si, zeitin an umning ti zohpiak ti loin mah siaremnak in cawnpiak hnu ah kal tak kan si tawn. Pakhat a rat tikah a tha tuk kan ti, a dang pakhat a ra than i, a tha tuk kan ti tthiamtthiam. An kan cawnpiak mi hi mipi nih a lakzia kan thiam lo ahcun kanmah tthennak le buainak tiang a chuah pi khawh. A thencheu zia kan thiam ahcun thatnak tampi a chuahpi lai i kan thangcho ko lai. Biaknak ah karhlan kan thiam lai i zalong tein kan Khrihfabu cio ah Pathian kan thangthat tti kho ko lai.\nINKHAWHNAK : Inkhawhnak cu mi nih kan cungah an tuahmi a dik lo zong ah midang in khi a si. A hmaanmi a si lawnglawng midang kan in hna ahcun mah cucu inkhawhnak a si hnga lo. Kan tihzahmi hna cung lawngah inkhawhnak kan ngeih ahcun cu zong cu inkhawhnak a si lo.\nInkhawhnak kan ngeihnak hnga hawikom sin ah lungsau a hau. Khrihfa bu zongah lungsau a hau. Kan lungsau ahcun rian kan tuan kho i, kan tthangcho fawn. Mi kan in khawh lo ahcun siknak a chuak tawn. Siknak cu a tha mi thil a si lo. Kan thinhun tikah kan tuah awk a si lomi zong kan tuah i, midang an lungfak tawn. Midang lungfah ter cu mi kan in khawh lo caah a si. Inkhawhnak um lo cun huatnak le dohnak tiang a chuak kho. Mah cah cun Khrihfa bu ah lungsaunak he inkhawhnak a um a hau. Khrihfa bu daih kan duh ko nain inkhawhnak ngeih kan duh lo ahcun dawtnak a um kho lai lo. Pathian mithmai zoh bu tein lungsau tein rian kan tuah ahcun kan Khrihfa bu le kan riantuannak lam a tluang lai i, kan thangcho ko lai.\nDawtnak le thatnak le inkhawhnak cu thluachuah hmuhnak lam an si. Dawtnak tel lo cun kan i thenthek. Thatnak tuah lo cun kan thangcho kho lo. Inkhawhnak kan ngeih lo ahcun huatnak a um leng tawn. Cucaah dawtnak le thatnak le inkhawhnak he nuncaan hman hi kan zapi te nih kan herh dih. Mah pawl cu Biaknak zalonnak muru an si caah a hopoh nih kan herh mi an si.\n(Webmaster’s note: “Norway Chin Celhzuamnak 2016” ah tuahmi capaar ttial zuamnak ah ai tel vemi Sui Cer Chin nih a ttialmi asi)\nPrevious Previous post: Biaknak Zalonnak Muru: Dawtnak, Inkhawhnak le Tthatnak\nNext Next post: Za Tlung Lian: CCN Sin Cakuat


Dalaan Pawl Phaisa Kan In Pek Hna Lai, Cun PDF Pawl Kan Sinah I Pe Uh - Chin Eleven News\nKawlram ram chung hmun thenkhat ahcun ralhrang khuachungah an vak i PDF pawl i pe ding in le ralkap biathli pawl chimtu Dalaan cu laksawng pek dingin an au thluahmah hna. an tar tar mi kip ah PDF pawl i pe u law cun Dalaan pawl phaisa pek ding kong an inn kip ah an tar.\nYe)0 myone i a um mi pakhat nihcun kan nih khua cu myone sipin zungah ca an tar .zinglei suimilam 9:00 in ralhrang pawl le palek pawl cu motor 3 he an vak i ca an tar. sipin zung nih cun kanmah tar mi a si lo an ti i catar cu an hawk tiah an chim. Tu ahcun sipin zung riantuan tu hna cu thinphang in an um hna tiah theih a si. lam pawng kip ah mah ca cu ralhrang nih an tar.\nSagaing ramthen zongah mah ca hi an tar ve tiah theih a si. Yangon le Mandalay ahcun Motor bak in an vak i, thang taktak in an au hna. cozah zung lawng catar loin lampi le lam te kip ah ca an tar.Vapual Net\nRelchap: Karen ramkulh, Hpa-pon distric, KNU Bridage 5 hna an um nak khua pawngah nihin August 25, 2021 zing ah Min Aung Hlaing ralhrang pawl raltuknak vanlawng a chawk cuahmah tiah karen thawngzamhnak Salween Press nih an langhter.\nVoidang tawn ah cun heli copter a ra tawn i a tucu vanlawng a si i bomb an thlak lai tihi phan a um ngai. asinain thawngpang kan theih a tuan ko caah a hlan kan in kan i ralring ko tiah khuami pakhat nih a chim.\nKNU ralkap sakhaan cungah Ralhrang vanlawng a zelh caah KNU nih cun khuami an mipi zong ralrin nak an pek hna. Ralhrang nih KNU hi naihrawng hi an fuh lengmang hna caah kahnak hi a chuak lengmang.\nKNU hriam tlai hna nih a tu hnu vanlawng in an kan fuh a si ahcun cung lei kan bawi le nawl pek nak zong hngah loin kan kah cang lai tiah ralhrang pawl cu ralrin an pek hna. ralhrang vanlawng hi KNU caah tih ding a um lo nain khuami hna caah thinpang tu a si.\nRalhrang Nih KNU Umnak Sakhaan Cu Vanlawng In An Fuh


Sui Meng Par; Miphun Ca Ah Ka Saduhthah – THE CHINLAND POST\nSui Meng Par; Miphun Ca Ah Ka Saduhthah\nThe Chinland Post| 2018 March 16| Ahopoh nihhin hmailei thancho nakding ca ah saduhthah ngeih cio a si. Cu saduhthah cu kan nun a kan mawngtu a si tawn. A si kun ah kan miphun ca ah zeidah saduh kan thah tawn ti hi ruah lo awk a tha lo. Ka hawile le kan nu kan pa ngamhtlak deuh mi he kan i ton caan ah khin, “kan Miphun ca ah zeidah na saduhthah a si,” tiah ka hal tik hna ah tam deuh nih cun lu kheuh pah khin “Ka ruat bal lo” tiah a ka let mi an tam.\nPumpak pakhat cio nih kan ram le Miphun ca ah saduhthah set mi kan ngeihlo mi hi kan miphun thanchonak a kan hnursuangtu kan ral a rak si. America President min thang John F. Kennedy nih cun, “kan ram nih hin zeidah a ka tuahpiak lai tiah i awt lo in kan ram ca ah zeidah ka tuah khawh lai ti deuh uh” tiah a rak chim.\nVawlei cung miphun tampi hna lak ah kannih Laimi zong Pathian nih Miphun pakhat si ding in a kan ser i kan pupa hna chan in Lairam zong a kan pek. Sihmanhsehlaw, Cozah that lo ruang le thil dangdang tampi ruang ah vawlei cung khuaza ramkip ah kan i thek dih hna. Miphun phun khat cimih le tlau ti mi hi zaankhat le nikhat kar ah a cang kho mi thil a si lo. Miphun tlaunak a ruang tampi hna lak ah pakhat a si mi cu miphun pakhat nih anmah an holh nakin miphun dang holh an tlaihchan deuh ruang ah a si ve. Pu Ram Mang nih “Laimi cu ruah lem lo in midang holh kan theih mi poh ah zawn kan hmang” a ti. Kan holh le kan ca ah a um ko mi hi cu kanmah holh tein hman kan i zuam cio a herh ko. Kan holh le kan ca kilvennak caah Pathian pahrang cotu hla-phuah thiam mi hna nih Lai Hla tampi in phuah le phan a herh i catial thiam mi hna zong nih Laica in ca tampi tial a herh fawn.\n“Lungrual cu thawnnak” tiah phungthluk ah a um bantukin Lai Miphun zong lungrual tein kan um a herh hringhran ko. Ngaihchia ngaingai a si mi cu Laimi tam deuh umnak hmun tampi ah thencheunak le dohkalhnak hmuh khawh peng a si mi hi a si. Kanmah le kanmah kan i doh chung poh cu kan ral taktak a si mi doh kan tlolh pinah zatlaknak lawng a chuahpi. Siangpahrang Solomon thih hnu in Israel mi hna an lung aa rual lo ruang ah pennak pahnih ah aa then i anmah le anmah an i doh caah an ral nih an tei hna i Babilon sal ah an rak tang.\nLaimi nu le pa tampi nih hin fale fimcawnnak hi sianginn cawn-piaktu saya/sayama te rian lawng ah a ruat mi tampi kan um. Fimcawnnak taktak hi inn chungkhar in aa thawk mi a si hi kan philh lengmang. Laimi Khrihfa mi hna nih hin Bible chung i Israel miphun hna he kan i tahchun lengmang nain Israel miphun hna an innchungkhar ah zeitindah an i cawnpiak, zeitindah vawlei cung minthang Scientist le milian ngan ah an i chuah ti le an Ram, an Miphun an dawt ti cu kan hlathlai theng bal lem lo.\nLaimi tampi nih fale chimh an cuu/zaa rih lo kan ti lio ngakchia kum 3, 4 an si lio ah khin Israel Miphun hna tu nih cun an fale hna cu Moses Cauk timi Genesis, Exodus, Leviticus, Number le Deuteronomy kha an rak ciahpi cang hna. Nu le pa hna nih an fale an ngakchiat lio tein an zuam mi phun hngalhpiak khawh an i zuam hna i khua tampi an ruah khawhnak hnga bia tampi an hal hna. Cu ruang ah cun, vawleicung minthang Nobel laksawng hmu mi 850 lak ah 170 hi Israel Miphun an si khawhnak a si. Cu lak ah cun, Laimi tampi cu fale nih bia hal deuh zong ah “Ngakchia nih na holh tam”, “bia na duh”, “Ngakchia fafa nih” ti deuh in namneh a si. Laimi kan fale kan i cawnpiak ning hi tha tein kan i ruah than a herh ko.\nIsrael Miphun hna cu Bible Biakam hlun lio in Egypt, Babilon ram hna ah sal an tang lengmang i kum zabu pakul tiang ah ram ngei lo in an rak vakvai. 1948 ah David Ben-Gurion hruainak in Pathian nih a luan cia kum 2000 lio i an pupa hna a rak pek mi hmunhma thengte ahkhan an ram cu an dirh khawh than. Cu an ram an dirh than tik ah vawlei cung khuazakip an umnak cio in Israel miphun tampi cu an ram ah an kir than i kum tampi an hman ti lo mi an holh le an ca cawn hram an thawk than. Ramdang i a pem beh cang mi mino hna nih sianginn khar caan le an i manh caan ah an ram Israel ram ah va kal in hlawh um lo (volunteer) in cachimh siseh, ralkap tlak in siseh a herh mi rian poh an va tuan. An ram sersiamnak ah ram chung um mi lawng si lo in ram leng um mi mino hna zong nih lungtho tuk in an tuan caah Israel ram cu vawlei cung ram tha bikbik hna hmanh nih an zenh mi ram ah a cang.\nCucaah, Sertu Pathian nih a kan pek mi kan Ram, kan Mi-phun, kan Holh le kan Ca, kan thilthuam hna dawt le tlaihchan hi Laimi pumpak pakhat cio (khuazei kan um zong ah) kan tuanvo hrimhrim a si. Lairam a thatnak ca le a thancho nakding ca ah Laimi nih kan tuan lo ahcun miphun dang nih ra riangmang in a kan tuanpiak lai lo ti cu chim hau lo a si. Lai Miphun lungrual tein kan um ahcun kan ral nih a kan tei lai lo. Nu le pa nih fale zohkhenh ning ah khua tam deuh kan ruat than lai. Fimthiam cawnnak lei ah papek in rian kan tuan lai i Lai Miphun nih kan umnak ram kip cio in kan ram ca ah kan tikhawh tawk cio kan tuan ahcun kan i tahchun lengmang mi Israel Miphun bang in vawleipi ah mithmai kan ngei kho ko lai. Cuticun, Pathian pek mi kan Lairam thengte ah hin amah Pathian nih thluachuahnak a kan pek ko lai.\nCatialtu Sui Meng Par hi India ram Janki Devi Memorial college (JDMC), Delhi University in BA (Hons.) in English Literature a dih mi a si i, atulio ah CCU ah volunteer in ca a chim cuahmah lio mi a si. Sianginn a kai lio ah Chin Student Union, Delhi ah General Sec-retary, President zong a rak tuan bal. Amah pumpak Blog i tuah in ca a tial lengmang mi a si.\nRef: Chin Digest Vol.3, No.5 | 2017 December|\nPrevious Chin Digest Le Salai Biaruahnak Asiloah Phete Le Vompi Biaruahnak (Dal 1nak)\nNext Laitlang le Riantuantu Minung Tinzawh lo Harnak


Israel Biathli An Phuan Diam Ai – Chin World News Evening\nIsrael Biathli An Phuan Diam Ai\nAugust 21, 2019 Salai Van World News\nIsrael Biathli An Phuan Diam Ai: London ramchung i Arabic holh cathanh pakhat Asharq al-Awsat nih Arab diplomats sin in thawng an theihmi an chimnak ahcun nikum le tu hrawng i Iraq le Syria ram hna i Iran’s Revolutionary Guard Corps hna base dang dang missile hmangin kahnak le drone hmangin dohnak hna hi Israel Air Force (IAF) thil tuahmi vialte a si. IAF nih US le Russia nawlngeitu hna sinin (green signal) hmu in anmah lungtlinnak an lak hmasa hnu in an tuah dihmi a si,”tiah an langhter.\nIAF hna nih hin Iraq kan doh an ti lo nain F-35B Lightning II hmangin Baghdad chaklei, Iran pawng, Iran in 70km hla i Iran ralkap hmun hma hna cu missile hmangin an kah tawn i, Syria ramchung i Iran umnak le hriamnam supply petu tiah ruahmi motor zong missile in an kah tawn hi si. A thi mi le hliamtuar zong an um hna. Hi kongah Israel zong nih an i pheh ve lo.\nUS nih hin Iraq cunglei hi anmah nawlngaihnak tangah an chiah i, US lungtlinnak lo cun Israel zong nih Iraq ramchung zuannak, cun Russia lungtlinnak tel loin Syria ramchungah zuang in tuk dohnak a tuah khawh ding hi zumh si lo. Strait of Hormuz -Persian Gulf hrawng i ramdang raltuknak lawng venhim dingin Israel Navy hna nih US le West ram hna he hmunkhat rianttuantinak an ngaihmi cu Iran nih a duh lo i, “Zionist regime a tel ve ahcun buainak fak le raldohnak tiangin Middle East ah a tlunter lai” tiin, Israel aa tel ding an duh lonak cu an chim ve.\nHi kong he pehtlaiin Australia tu nih cun Germany i hrawm ve loin, Britain ruahnak lak in US thazaang tthawnternak ding, Iran phihkharnak le hremnak hi puitlinh dingin US he hmunkhat rianttuannak ngaih dingin Australian PM Morris nih thanhnak a tuah ve.\nNLD Chin Cozah Nih Hakha Hmunthar 676 Acre Samh An Timhmi Kong le Inn le Lo An Hrawhpiakmi Hna Kong Ah Ka Hmuh Ning Chim Ve Tuah Ning\nTha Tein Rak Rel Tuah Khah A Hman Khawhning Cu Chin Cozah An Palhnak Pahnih


Tuzan Hakha Ralhrang Nih Inn An Khang Mi Hi A Dih Lak Ah Inn Li A Ciam Dih — Salai Ephraim Thawngpang\nTuzan Hakha Ralhrang Nih Inn An Khang Mi Hi A Dih Lak Ah Inn Li A Ciam Dih\nTuzan, Zaan 8:45 PM hrawng in Pu Lal Lian Thang inn cu a kaang, innpa inn 4 hrawng a tlaih i an ciam, suimilaam 2 tluk a rauh hnu 11:00PM lawng ah Meithat motor le minung nih an phalh cuahmah tiah kan theih.“Puahkehnak lawngte a si caah kan kal ngam lo. Anmah SAC ralkap lei kan chimhchawnh hna hnu ah ka kal kho i atu hi kan phalh cuahmah.\nInn kaang mi hi hiti zoh ahcun inn 2 a si. Nain inn aa naih tete a si ahcun in 3 or inn 4 cu a si ko lai. Pawngkam ah ahohmanh hal awk an um lo i fiang in kan thei kho rih lo. Meithat mitor 3 le minung 13 nih kan phalh cuahmah,” tiah Hakha Meithat Zunh tuanvo ngeitu pakhat nih The Hakha Times ah a cihm.\nHi kong ah Sangmi upa pahnih hna nih, “Zeiton hen kan ton. Meithat motor le minung an ra kho lehlam i aa ning deuh cang lai. Kan mit nih a hmuh ko. Kan hna nih a theih ko. Asinain innlengpar hmanh kan laam ngam in kan chuak kho fawn lo.Laimi kan nunphung ah innpa chakthlang i zuanhnawhnak lungput vialte kan thei in kan hngalh ko bu ah kan i zuanhnawh khawh lo a fah hi cu mu…,” tiin The Hakha Times ah an chim.\nTuzaan Hakha inn kaang hi inn zeizat set a kaang ti a fian rih lo bantuk in thilri zeizat man dah a kaang ti zong atu ca kan tial tiang ah a fiang kho rih lo.\nTagged Tuzan Hakha Ralhrang Nih Inn An Khang Mi Hi A Dih Lak Ah Inn Li A Ciam Dih\nA Poi Khotuk Tuzan Hakha Ralhrang Kuanfang In Minung Pathum Hliam An Tuar →\n← Biakinn Chungah Hranhram In Hmunkhuarter Mi Ralhrang Pathum An Zaam


Pastor pa nih, Pelosi le Kamala cu tahza a cuai bak ko cang. Mangchia si cang ko hi\nUS thawngpang tialding tampi a um, natein kawlram thawngpang a linsa tuk caah US lei thawngpang pawl hna cu kan tial tuk ti lo. Krifah rian tuantu pakhat nih House Speaker Nancy Pelosi le Vice President Kamala Harris taza a cuai hna\nPresbyterian krifa bu ah rian tuantu pakhat nih House Speaker Nancy Pelosi le Vice President Kamala Harris cu Court ah taza a cuai hna, a ruang cu Good Friday prayer thlacamnak cu Capitol ah ngei a tim, natein an siang lo caah a si\nCapital Hills hi January Ni 6 thawk in thir in an kual dih, Mah bantuk in Capitol hill ah thlacam an siang lo mi hi phunglam buar a si caah tiin Court ah taza a cuai hna\nthe Center for American Liberty’s CEO, Harmeet K. Dhillon, nih thil sining a langter ning ahcun, Rev. Patrick Mahoney hi kum fatin Good Friday caah Capitol Hills ah thlacamnak a tuah/ngei peng mi a si\nKum 2020, Covid lio zongah, hruaitu pawl thei pinak in mah Capitol hills ah thlacamnak an rak ngei ko. Foxnews nih alangter mi, Capitol Police nih Mahoney gmail in ca a kuat mi ahcun,\nMah Capitol hills ah zeihman tuah siang a si lo. Cucaah thlacamnak ngei na tim mi hi siang lo a si tiin ca akuat. Capitol Hills ah rian tuantu palik pakhat nih Capitol hills in ah si lo in hmun dangah thlacam nak cu tuah ko tiin Rev. Pastor Mahoney sin ah a ti.\nNatein Pastor nih hmun dangah thla cam ka tim lo, mah Capitol hills hi thlacam ka timnak hmun cu a si tiin a leh\nCucaah mah bantuk in thlacam an siang lo mi hi phunglam an buar mi a si. US ram cu freedom of speech ti ram a si. Pumpak zalawngnak ram a si.\nMah bantuk in Capitol hills ah thlacam ka tim mi an ka siang lo mi hi US phunglam an buar tiin a chim. Source-Foxnews\nBe the first to comment on "Pastor pa nih, Pelosi le Kamala cu tahza a cuai bak ko cang. Mangchia si cang ko hi"


Kawl nu rual pawl nih Kawlpa pawl an tlaihhrem hna hnu ah an Tilmu an fir i an zuar\nbysalaicung\tFebruary 11, 2019\tHome, Myanmar\nHi thawngpang hi a tu lio ah tihnung ngai mi, a taktak in a tong mi zong an tam ngai cang tiah an chim mi a si. Kawlram micawk zuarnak kong he pehtlai in rian a ttuan ve mi phu chung ah aa tel ve mi, Mue Hnin Aye (ျမဴနွင္းေအး) timi muidawh nu lawngte an i telnak phu (Gangster ti zong in an auh cang hna -လူကုန္ကူးအမ်ိဳးသမီးအဖြဲ႕) nih Khuate lei in a rak ra mi Kawlpa tampi cu an lem hna, cun an tlaihhrem hna hnu ah an thah hna i an til mu cu an fir, an zuar tawn tiah theih a si.\nMue Hnin Aye (ျမဴနွင္းေအး) timi phu pawl hi an mui zong aa dawh, an taksa zong a tthat tuk tikah pa tampi caah cun mitthi taktak khi an si tiah an chim. Cu bantuk in an i dawhnak muisam pawl cu tihnung taktak dirhmun ah an hman i Thailand ram lei ah kal ding in aa tim mi Kawlram khuate tlangval pawl cu an lem hna, an zikmawih hna i diriamhnak zong an hman pi hna, a cheu cu Sii (rithai si) tiang an dinh hna i an tlaihhrem hna hnu ah tlangval pawl cu an thah hna i an til mu pawl cu an firpiak hna hnu ah an zam tak tawn hna hi a si tiah an chim.\nMue Hnin Aye (ျမဴနွင္းေအး) group pawl hi a bik in ramri a si mi Kawhtawng, Myowady ti bantuk ah a bik in an um hna, a bik in Kawlram khuate tlangval a si tiah an theih mi hna paoh cu luat lo in an komh colh hna. An i dawhnak muisam le taksa in an lem hna i an tlaihhrem hna hnu ah an thah beh hna i an til mu tiang zong an fir hi a si tiah an chim.\nHi bantuk tlangval pawl thah le tilmu fir piak hi a tam ngai cang caah Kawlram police, Kawh tawng le Myowady a um mi pawl nih ralrin peknak zong an tuah cang i Thailand kal aa tim mi tlangval pawl hrim cu ralrin tein um cang uh, nungak muidawh nih an lem sual ahcun Mue Hnin Aye (ျမဴနွင္းေအး) misual phu pawl an si timi rak thei colh law an i lem sual zong ah hrial i zuam hna tiah ralrin peknak ca tiang an chuah cang tiah Myowaddy News nih a tarlangh hi asi. Hi thawngpang hi a hman taktak mi a si tiah Reader Choice zong nih a tarlangh ve.\nPrevious Sawnnak: Timh cia in na um cang maw?\nNext C. Ronaldo nih a helh chih len nain a ngah lo, Kan duh lo tiah Model Aline Lima nih a leh diam


US UMMI NIH CUN THEIH AHARH TAKTAK MI A SI CREDIT CARD KONG – The Chinlung Post\nJuly 27, 2020 admin Knowledge 0\nCredit Card Kongah: US ummi nihcun, hi kong hi, theih herh ngaimi asi caah zeimawzat cu ka zohhlat ve. Mah kong hi, ka siaherh pah i, ka vun ttialnak asi. Tam nawn te ttial ding ka ngei nain ka duhmi zawn te lawng, a tawinak tein ka vun ttial lai.Mi cheukhat cu credit card chungah phaisa a um poah ahcun fawizaang ngai in kan hman ttheo.\nKanmah phaisa hman in, kan hman salam ko. Mi cheukhat cu credit score a tthatnak caah ti-in, heh tiah credit card in thil cawk kha kan uar/kan hmang. Credit card pathum/pali hna kan i tleih. Si, credit score tthat cu, a ttha, zapi/zaraan kan ca hrim ahcun a herh ngaimi asi. Thil dangdang a ba in, va tuah chinnak dingah le, innhlaan/cawknak le zeimaw zeimaw tibantuk ah a herhnak um ngai ve.\nAsinain, hihi ruahchih a hau ngaimi um. Lai holh in simple tein chim ahcun, credit card cu, mi phaisa hei hman chung ii, hei cham tthan khi si ko.Credit card hmannak kongah, ka chungkhat le hawikom pawl sin ah, ka chim ttheo mi cu: thla khat chung na hmanmi credit card kha, thla khat chungah cham tthan (paid off) tuah khawh lo ding tiangin, na hman ahcun cucu nangmah le nangmah kha creditors pawl (credit card company/bank pawl) rap-hri ah duhsah tein nai fawih asi ko.\nHi hna pawl chiahmi rap-hri nih faak tuk in an reh cang hnu ahcun, mah le mah hri vun i phoih tthan kha a fawi lai lo, tiah ka chimh tawn hna. Kan nupa in, credit card pakhat lawng kan hmang. Kan nu nih, debit card ai tleih; kei nih credit card kha kai tleih. Credit card pakhat lawng kan i tleih nain, credit bureau ngan pathum asimi (Experian, Equifax & TransUnion), pakhat khat poah ah kumkhat voikhat cu, ka check tawn ii, kan credit score a ttha ngai peng.\nUS ka phakka hrawng siseh, tu hrawng zong ah asi ko. Laimi hi, credit card tam nawn i tleih le credit card hman kha, thil theih satsai loin ai forhmi kan um ngai hna. Kei ka policy cu, hihi asi. Credit Card in thil ka cawkmi kha, cash in ka cawkmi bantukin ka ruah. Cash in thil ka cawk khawh lo ding asi ahcun, credit card zong in thil ka caw lo, kai sum.\nThla khat chung kan hmanmi credit card phaisa kha, thla khat chungah ka cham tthan (paid off) khawh lo ding tiang, thil kan caw lo. US ah kum hra hrawng ka um cang nain, Bawipa thawngin credit card leiba fangkhat hmanh kan ngei bal hraw lo. Credit: Salai Van D Ceu


Kum 2018 Lio Ah Nobel Prize Dawngtu Japan Dr. Tasuku Honjo Nih Coronavirus Cu Tuluk Ser Mi A Si A Ti Bak Ko - Khuaruah Har News\nKum 2018 Lio Ah Nobel Prize Dawngtu Japan Dr. Tasuku Honjo Nih Coronavirus Cu Tuluk Ser Mi A Si A Ti Bak Ko\nVawleicung mintthatnak sang cem Nobel prize 2018 cotu Japan sii lei thiamsang scientist, immunologist, Dr. Tasuku Honjo, nih vawleipi lauter dih kho tu thawngpang pakhat a rak chim. Cu a chim mi thawngpang cu tulio kan vawleipi lungrethei in akan chia tu Coronavirus hi amah te in a rak i sem mi a si lo tiah a chim.\nA ruang a chim tthan mi cu vawleicung ram dang dang khi a lum caan le a kik caan ai khat dih cio hna lo. Amah tein rak i sem mi cu si sehlaw China/ Tuluk ram he khua caan ai khat mi ram pawl long ah khin hi zawtnak hi a karh lai tiah a chim.\nMinung serchawm mi a si ti ai fian nak cu vawleicung ram kik Swetzerland ram le alum tuk mi tthese ram car tiang in zawtnak karh ning ai khat dih mi ruang ah khin a si. Serchawm mi si hlah sehlaw cu, ram kik i karh mi cu ram lum ah cun a thi di a si tiah a chim.\nKum 40 reng lo vawleicung thilnung hna le virus kong phun tampi hlathlai nak ka tuah cang. Mah ruang ah cun kan vawleipi lungrethei in akan chia tu Coronavirus cu minung nih an serchawm mi hrimhrim a si tiah vawleipi theih in raltha taktak in a chimphuan.\nWuhan Laboratory ah khin kum 4 chung rian a rak ttuan bal cangmi ka si i, midang rianttuan tu zong fiang cikcek in ka theih dih mi hna an si. Coronavirus a rak chuah hnu in cun mizei hmanh ka phone kho ti hna lo an dihlak in an phone an thi dih cang tiah a chim fawn.\nAn phone a thih long hmanh si lo in kum 4 chung ka rianttuanpi hawi vialte hna cu an thi dih cang. Hi virus cu Papalak in ai sem mi a si tiah an chim mi cu a hman bak lo mi a si. China, Tuluk cozah nih an ser mi hrimhrim a si tiah a chimphuan.\nTu i ka chimmi bia hna hi a rak hman lo a si ahcun kan nung chung ah si seh, ka thih hnu zong ah si seh, mintthatnak nan ka pek mi Nobel prize hi nan ka chuh khawh tiah ralttha taktak in a chimphuan. China/ Tuluk nih vawleipi theih khawh lo ding in a thuhnawh mi vialte khi a dih umnak in theih dih a si te lai. A tang link ah khin mirang holh na thiam ahcun fiang tein rel khawh si.\nCNA Caah Daalan An Um Ahcun CNA Nih An Chimhhrin Hna Hrimhrim Awk A Si\nUS President Joe Biden Cu Refugee Lak Nak Kong Ah A Biakam Bang A Dir Ti Lo\nUS, Ohia, Columbus, Emmanuel Chin Baptist Church Pastor Rev. Hai Vun Lian Covid-19 In A zaw\nHringtu pa keneh zulin suimilam 24 chungah Instagram ah follower tingtampi angei cangtu Ronaldo fapa\nZeithil paoh hi amah le a hmunhma te i aum ahcun ai dawh\nMindat June.8 Kah Dohnak Ah Kum 18 CDF Mino Pakhat Nih Ram Le Miphun Caah A Nun A Pek Than\nHmanlung (BUS) Pakhat Accident Nak An Tawng I Driver Le Conductor Sizung Ah Kalpi An Si


Nu-dawk, Pa-dawk pawl nih bohchan ngai mi vialte cu President Trump nih a dawngter dih cang\nUar um tuk hrinhrang. Pathian a bohchan mi, mi ralchia an um bal lo, A pakhatnak ah Pathian hmai kha an zoh peng . November ni 3 ah Election ngei ding a si cang, natein Pathian duh lo ning in thil tuah a tim hrim lo. Pathian duh ning bantuk in Election ah an ka thim than lai, thim tthan lai lo ti lei ruah lo in Pathian bia bantuk in zeitin rian ka ttuan lai tiah Pathian hmai a zoh peng mi a si.\nPresident Trump nih Obama President a si lio ah a thil tuah mi, Transgerdar (Nudawk, Padawk) pawl, American ralkap, sii lei ah usa an sinak vialte Affordable Care Act /protections against gender identity discrimination cu a dawngter dih cang\nBarack Obama President a rak si lio ah khan LGBT/ Bisexual/etc an duh caan poah poah ah nudawk, padawk an an nih leh. Mah vialte tuahnak ding caah sii a her mi vialte le tangka a her mi vialte hi Health Care bawmhnak in pek an si tawn. Natein tu cu mah bantuk in nudawk pa dawk ah i leh an duh zong ah a her mi vialte tangka le sii cu an mah pumpak tangka in an tuah cang lai. Cozah lei nih tangka le sii a bawmh ti lai lo\nTransgender patients pawl hna usa an si nak vialte cu hlawn dih a si cang lai. Obama-era Affordable Care Act caan lio ah transgender patients insurance policies dawngter a si cang. Obama-era regulation rewrites tuah mi kong ah hin LGBTQ groups, Human Rights group pawl an lungfak ngai. Mahse Obama President lio ah Khrifa/ religious conservative Family Research Council pawl nih Obama thil tuah mi kha an duh lo ngai.\n1.5 million Americans Transgender an um, LGBT policy ,UCLA School of Law nih a chim ning ah cun lesbian, gay, bisexual or transgender, hna hi America population ah 4.5% hrawng an um ti a si\nLGBTQ hna Military, education ah usa an rak si nak vialte dawngter a si caah zeibantuk harnak a tlung lai tiah thei a si lo. Natein an mah pawl a dirkam tu Joe Biden cu an vote lai ti a fiang tuk cang. Mah bantuk in i thim kum ah President Trump thil tuah mi cu mi tampi nih an thei thiam lo ngai. A vote lo mi an tam ngai lai tiah an ti lio ah President Trump nih Pathian bia bantuk in thil a tuah ruangah zeibantuk dirhmun a phan lai ti cu thei a si lo. Election ah thei a si te ko lai. Source-The guardian\nBe the first to comment on "Nu-dawk, Pa-dawk pawl nih bohchan ngai mi vialte cu President Trump nih a dawngter dih cang"


***Vakok.Lian***: Zeica’h dah Samaria mipa hi Bible nih mittha tiah a ti hnga?\nZeica’h dah Samaria mipa hi Bible nih mittha tiah a ti hnga?\nBible Caangthim: Luke 10:25-37\nA tuanbia umtuning kan zoh ta lai. Phungbia cawnpiaktu saya pakhat Jesuh sinah a ra i Jesuh kha foih duh ah bia a hal. “Saya, zungzal nunnak hmuh awkah zeidah ka tuah lai?” a ti. Hi pa hi Judah mi lakah Moses nawlbia a thiam ngaimi, mi bia a ceih lengmang mi si dawh asi. Jesuh sin a rat tikah Jesuh kha a upat ngaimi aa lawh ter nain a biahalnak le a nunning aa kalhmi pa a si. Zeicah tiah amah hi nawlbia thiam asi caah hi bia hi ka hal lai i Jesuh hi ka foih lai tiah aa tim (Laimi khrihfa cheu khat, mi pakhat khat bia kan hal tik hna ah kan theih na rawraw in mi san(test) a hmangmi kan um tawn). Jesuh nih hi mi pa hi Nawlbia a thiammi asi ti kha a theih caah “Nawlbia ah zeitindah aa ttial?” tiah biahalnak tu in a leh. Phungbia cawnpiaktu saya pa nih cun aa thawh tthan i “Bawipa na Pathian cu na lungthin, nunnak, ruahnak, thazaang dihlak in na dawt lai, na innpa zong kha nangmah naa dawt bantuk tein na dawt lai a ti, ” tiah a leh. Mipa nih hin minung nih kan tlinh khawh lo ding a si caah hi kong ah hin cun Jesuh hi biadang deuh in a ka leh cang lai tiah a ruah men lai nain Jesuh nih a lehmi cu, “Na bialehnak a hmaan; cucu va tuah law na nung lai” a ti. Mipa nih cun thiam a hun i cuh tthan. Nawlbia thiam kan ti cu bialehawk cu tamtuk ngei ve kaw, “A hodah ka innpa cu asi kun?” a ti tthan. Hi biahalnak kong he pehtlaiin Jesuh nih tuanbia pakhat hmang in a leh.\nJerusalem in Jericho lei ah a kalmi pa kha lampi ah damiah nih an velh i a thil vialte an chuh dih, thil lo nung loin lam kam ah an kaltak. Cu lam ah cun tlangbawi pakhat a kal celngel. Mizaw pa cu a hmuh ko nain lam khattelei in a hrial i a kaltak. Levi mipa a rat than. Mizaw pa cu a hei kalhnawh, a bih cu a bih tak nain a kaltak ve. Samaria mipa zong cu lam zulh in khual a tlawng ve. Mizaw pa cu a hmuh tik ah a zaang a fak i a bawmhnak. Jesuh nih phungbia cawnpiak tu saya pa cu hi pathum hna ah hin mizaw pa i a innpa cu a hodah asi tiah a hal. Mipa nih Samaria pa kha tiah a ti lo, “Amah a zaangfahtu kha ti” tu in a leh. Zeiruangah tiah cun Judahmi nih cun Samaria mi cu an nautatmi, zei ah an rel lomi hna an si. Damiah nih an tteihmi pa sin i a phanmi minung pathum kan zoh hna lai.\nTlangbawipa: Tlangbawi cu Judah mi hna lak ah miphun sang an si. Mi nih upatmi, biakinn chungah rianttuantu an si. Hi tlangbawi pa nih hin mizaw pa kha zei bantukmi a si kha a thei lo. Judahmi asi lo ahcun tongh nak nawl onh asi lo. Athih cang chinchap i tongh sual ah cun cu tlangbawi cu a thurhnawm cang. Cu tin a thurhnawm ahcun Biakinn chung thawhlawm le cheuhra cheukhat hna kha a khawl, cohlang kho ti lai lo, zeicahtiah Judah phung ningin thianhnak a tuahta a hau.\nLevi mipa: Levi hrinsor kha Levi mi tiah auh an si i tlangbawi hna rian bawmtu an si. Tlangbawi bantuk in thiannak phung a zultu an si. Mizaw pa kha hei zuan hnawh sehlaw, a bawmh lio ah mi nih an hmuh sual ahcun a cung upa sinah report an tuah lai i phungbuar ah ruah asi hnga. Amah humhimnak lam lawng a ruah caah mizaw pa kha bawmh lo in alanhtak.\nHi a cunglei tlangbawi le Levi mipa nih hin mizaw pa an bawmh lonak a ruang cu “Hi mizawpa kan bawmh ahcun kanmah tu sualphawt le thianlo co ter kan si lai” ti an phang. Anmah lei humhimnak, anmah lei kap lawng kha an ruat. Hi pa kan bawmh ahcun cu tin a si lai ti kha an phang i bawmh loin an lanhtak.\nSamaria mipa: Samaria mipa tu nih cun hi mizaw pa hi ka bawmh ahcun zeidah ka cungah chiatnak a tlung lai ti kha a ruat lo. Phundang in chim ahcun amah cung i a tlung ding kong kha biapi ah a chia lo. Cu nak in biapi deuh ah a ruahmi cu “Hi mizawpa hi ka bawmh lo ahcun a cungah zeidah a tlung lai, zeitiang khi dah a sining a si hnga” ti tu kha biapi ah a chiah. Keimah nih hi mipa hi ka bawmh lo ahcun hi mipa cungah zeithildah a cang hnga? A thih hna a thi sual lai maw? ti kha a ruat. Hihi a cunglei minung pahnih he an idannak bik cu asi. Ka bia ka nolh tthan ah cun tlangbawi le Levi pa nih cun “Hi mizawpa kan bawmh ahcun kanmah cungah zeidah a tlung lai?” ti lawng an ruat. Samaria mipa tu nih cun “Hi mizawpa hi ka bawmh lo ahcun amah cungah zeidah a tlung lai?” timi lungput tu kha a ngei deuh. Hi thinlungput nih hin Bible caah mittha tiah auhmi ah aa telnak asi.\nU le nau hna, miphun rian kan ttuannak ah, khua le ram ca rian kan ttuannak ah, Pathian rian kan ttuannak le khrifabu rian kan ttuannak hna ah Samaria pa lungput hi kan ngeih aherh ngai rua tiah ka ruah. Voitampi cu thil hmete asi ko nain kan i theihter lo tik ah thilpipa a cang khomi thil tampi a um tawn. Khua le ram caah rian pakhat khat ttuan kan i timh tikah, cu tin kha tin, cuzat khazat in tangka kan thawh lai tiah khua kan khan tikah hi rianttuannak ah ka tangka, ka caan, ka thazaang ka hman ahcun keimah le ka chungkhar nih tuah kan i timhmi thil tampi pei a kan tlolhter lai cu, tiah kan ruahsual caan a um kho men. A si nain kan i tel cio lo ahcun thil kan timhmi ah tlam a tling lo sual hnga maw, chambaunak, thil ttha lo tiang a phan sual hnga maw tiah, kanmah sungh ding tuak tuk nain midangca, khua le ramca, miphunca, khrihfabu le Pathian ca ah chambaunak a si sual hnga maw ti tu hi biapi deuh ah a chia khomi, Samaria pa bantuk lungthin a pu khomi kan si ding hi Bible nih a kan cawnpiak duhmi a si. Nihin i laimi nih, kan senthang miphun nih kan tawn cuahmahmi Thailand ram accident le thihlonak, tlaihkhihnak, harnak hna chung hin Samaria mittha pa bang in midang caah kut a samh khomi, lungthin a pu khomi kan si khawh nak hnga, careltu dihlak kan caah tthahnem santlaiin Pathian nih thluachuah kan pek piak hram ko seh!!\nMiphun ah nan unau,


Maw Kathin, Mah Tluk I A Thi Cang Ding Mi A Tlangval Pa A Nunnak A Chanhchuah Hlei Hlei Ah A Cung I Thil A Tlung Mi Cu A Fak Hringhran Ko Mu – HRINGDILDEL LAIRAM\nMaw Kathin, Mah Tluk I A Thi Cang Ding Mi A Tlangval Pa A Nunnak A Chanhchuah Hlei Hlei Ah A Cung I Thil A Tlung Mi Cu A Fak Hringhran Ko Mu\nJanuary 27, 2022 January 27, 2022 admin\t0 Comments\nKal a tha lo mi a tlangval pa cu dawtnak thinlung le zawn a ruah nak taktak he pakhat khat a cang sual lai ti phan bu tein a kal khat lei kam te cu a hlut. Sinain, a tlangval pa nih cun hitluk in a rak daw le a rak zawnruat tu a nungak cu fanngai in a rak hlen diam i a kaltak diam ai a pawi tuk hringhran. Tiktok video chung i ai zeih mi video te kha ka rak langh ter. A mah hi 2020 july thla ah khan a pakhat nak video a rak i chiah mi te a si. Cu a video a rak i chiah mi cu keimah ka kal nih hin thiltha hi rak tuah kho hram ko seh tih a rak i ruah chan nak caption in a lian cio mi kumnga hrawng ah khan a rak langh ter bal.\nLe ti mi nungak nu i a tlangval hi kum 17 hrawng a rak si in kal that lo nak nih fak tuk in a rak tlunh i a rak zaw. Cuti cun sizung ah Doctor te nih an check tik ah cun, a kal nih rian a tuan nak hi 5 person nak in a tlawm deuh cang mi a rak si. Cutik ah cun a mah a tlangval pa a nunnak a liam ding kha a ruah khawh lo caah Lee timi nungak nu nih cun dawtnak le zawnruah nak he a kal cu a mah hlut khawh ding a si le si lo kha a rak i check tik ah a phi a hmuh mi cu a mah nih a hlut khawh ding a rak si.\nCucaah cun a tlangval pa sinah cun a kal.khat lei kam cu a va hlut. Cu ti i Oparation ai tuah a thla 7 nak ah ruah lo piin nungak nu nih cun a tlangval pa sin cun cakuat pakhat a rak don. A mah i a hawikom tha pawl he khan nuamhnak puai kan tuah lai tiah kan kal lai tiah thawngthanh nak ca kha a rak si. Cu hnu can tlawmpal a rauh hnu ah cu a tlangval pa cu midang nungak pakhat he kan i duh sual caah rak ka ngaithiam ko ti ding in a nungak sinah cun ngeihthiam hal in a va kal.\nCuti cun bia saupi an i ruah hnu ah nungak nu nih cun vawikhat nak a si ve bantuk in thaten a rak ngeihthiam. Sihmanh seh law a poi tuk mi thil pakhat cu thlathum a rauh hnu ah a tlangval pa nih cun kanmah pakhat le pakhat hi Pathian nih samhri sih mi kan si ah cun a dongh nak ah cun a kan tonter te ko lai a ti i cu ni thok cun an i then. Cuhnu cun tlangval pa nih cun online in an i chawnh tawn nak cu a blok dih i phone a chawnh len le ca a kuat len zong ah a rak leh duh lo pinah minung mithmai ah thiam co ter na duh ruang ah na kal na ka hlut mi kha a si ko lo maw tiah a holh chuah.\nA mah i tiktok video cu vawlei pi theih in onlie ah a lar thluahmah i a hmutu le a thei tu vial te nih thazang pek nak ca an rak kuat cio. Cuti thazang a petu minung tampi an um cuahmah lio ah cun a tlangval pa a hawipa sin in a don mi cakuat cu a fak taktak. Nangmah i na facebook ah khan na kal na hlut mi kongkau kha minung tampi theih in na post cu a herh tung lo nanmah cu nan i then cang ko kha teh. Nangmah cu pum tlamtling lo buaih a ngah mi na si timi cakuat a don nak zong kha a chim chih.\n← Myanmar Ram Mipi Caah A Herh Tuk Mi Thawngthanh Nak\nA Tlangval Pa Thitumnak Puai Zong An Ngeih Hlan I, A Zeizong Te A Rak Pek Ruang Ah A Tawn Mi Thil Cu A Fak Tuk Hringhran Ko Mu →


Zaagfak tein:Donald Trump cu ram tang ah’A mah te lawng Golf tukah a kal cang e. – Lai Lungrawn Post\n46nak USA pre seph Biden cu ram hruaitu cheukhat nih lawmhpinak Twitter ah an hun tuah cuahmah i cu hna lakah i min lang ah NATO- GS Jens Stoltenberg (Trump nih ka fan a timi a si.) Germany in Angela Merkel le Canada PM Justin Trudeau hna an si.\nMah cu lio ah cun President Donald Trump cu Virginia i Sterling timi hmun Trump National Golf Course ah Golf a tu cuahmah. Inn a lawi hlan hlan in a sungh kha aa theih tiah Media nih an ttial.\nRelchap ko uh:Trump nih a lonhnak Georgia (16) le Pennsylvania (20) ah Biden nih a hung lonh. Vote 99% le 98% an rel cang fawn caah Biden nih a tei thai lai zumh um.\nAmerica frist an ti:Peng mihi last a si cang lai’IS ral a tho cang lai’Biden silo in Obema nih a uk lai.


LUNGTHIN THIANGMI NIH PATHIAN AN HMUH – Zion Tlang Media\nLUNGTHIN THIANGMI NIH PATHIAN AN HMUH\nPhungtlungbia 27:19 – “Ti chungah hmai cu, hmai in alanghter bantuk khan, Minung cu alungthin nih khan zeibantuk mi dah asi kha alanghter.” Minung kan sining hi, khoikaa dah a um ti ahcun, kan thinlung in hmuh khawh asi. Zeicatiah Pathian he kan pehtlaihnak cu kan thinlung in asi caah hngalh khawh asi. Eph 3:14 – zumhnak thawngin Khrih cu nan lungthin chungah khua asak nak hnga” thlacam in ka kun tawn” tiah ati.\nJesuh khrih cu kan thinlungah khua asak cang caah, Pathian he ihawikomhnak le pehtlaihnak kan ngei. Kan lungput athat lo ahcun, zeitlukin thla kan cam zongah Thiang Thlarau nih rian atuan kho lo. Cucaah kan thinlung ah nawlngaih lonak thlaici tuh ti hlah usih. Mathai 5 chungah “lungthin athiangmi cu lunglawmmi nan va si dah, Pathian kha nan hmuh lai” tiah ati. Asinain zeitindah kan thinlung hi athiang khawh hnga? John 15 chungah “ka bia nan theihnak thawngin nan thiang cang” tiah ati. Kan ruahnak le kan thinlung hi ti nih athianh kho lo, cucu Pathian bia lawnglawng in asi.\nPathian nawl kan ngaih lo ahcun, zeitlukin kan lenglei kan kholh zongah kan thinglung athiang kho lo. Cu Pathian bia cu chunzan in kan ruah ahcun kan thinlung athiang lai. Mi kong lawng aruat pengmi nihcun zeitindah athinglung athiang khawh hnga. Mi lunglawmmi si kan duh ahcun Pathian nawl kan ngaih tikah, Pathian aw kha fiang tein kan theih khawh lai. Pathian nih na hna in an chawn lai lo, kan thinlung in an kan chawnh lai. Cucaah kan thinlung hi thiang tein kan chia awk asi.\nKan thinlung kha Pathian bia tu in pe, thaizing kongah lungretheihnak in kan um awk asi lo. Thaizing kongah kan tih awk asi lo. Jesuh cu nan taksa ah um ati lo, nan thluak ah aum ati lo, nan thinlung chungah a um ati. Mi kan dawt hna tikah, ruahchannak he kan dawt hna lo, Khrih dawtnak in kan dawt hna.\nMark 2 le Matt 9 chung ahcun, “Jesuh nih an zumhnak kha ahmuh tikah, Ka Fapa na lung dong hlah na zumhnak in na dam cang tiah ati. Jesuh nih an ruahnak le an thinlung cu an hngalh” Tuzan ah hin Pathian nih na thinlung an hmuh, Pathian nih an hngalh dih. Kan thinlung nih rian an kan fial hlan ah, kanmah nih kan thinlung hi rian kan fial hmasa awk asi. Kan thinlung hi nifatin tein kaa lawm tuk tiah kan chim peng ahcun lawmhnak in ka khat peng.\nSehtan hmai ah Pathian ka thangthat zungzal. Cucaah ka thinlung kha lawmhnak in ka khat zungzal. Kan tuah lengmang mi hi kan zia ah acang te lai. Zeiruangah ruahnak thalo hi kan thinlung ah aluh tawn ti ahcun, kan thinlung hi kan ven lo caah asi. Sehtan hmunhma kan pek tawn caah asi. Daniel le Peter te hna, thong an tla ko buin Pathian an thangthat khawh. Asinain kan nih cun Biakinn ah kan um nain Pathian kan thangthat kho lo.\nAn khih tu pa nih an phoih lai lo, an thla tu pa nih an chuah lai lo. Zeitik hmanh ah na kut le na ke an khih tu nih an luat ter lai lo. Jesuh lawnglawng nih an luat ter lai. Senhtan nih thongtlak cang mi hna hi Jesuh lawnglawng nih a luat ter khawh.\nKan thilrit mi kha Jesuh sin ah kan chiah tak tikah cun, kan tli kho cang. Kan zaang kho cang. Kan thadam cang. Thinlung aluat tikah kan nun azang i, lawmhnak kan ngei. Pathian nih hin azungzal in afale hi i lawm hna seh ti an kan duh. Cucu Sehtan nih an kan fiar piak tawn caah asi. Sehtan nih an kan fiar piak lai tiah kan theih tikah, Bawipa kalawm tuk tiah kan ti tikah, Sehtan kha kan tei. Cucaah lawmhnak in kan khat.\nKan mithmai achiat tikah le, kan ilawmh lo tikah, Sehtan khi aa nuam tuk nain Pathian tu kha angaih arak chia. Cucaah ilawm peng. Kan thinlung kan luat ahcun kan hmurkaa zong aluat chih. Bawipa kaa lawmtuk tiah kan chim mi nih khan kan zumhnak kha athanter. Nani 24 chungah Bawipa kaalawm tuk tiah na chim peng ahcun na zumhnak athang hrimhrim lai.\nMinung tampi cu an dam hnu lawngah lawmhnak an chim nain, zumhnak angeimi nih cun an dam hlan in lawmhnak bia an chim khawh zeicahtiah Bawipa nih an kan dam ter khawh ti kha fian tein an hngalh caah asi. Cucu thinlung thiangmi nih Pathian an hmuh caah asi.\nAtlamtling lai lomi thil kan tong lai tiah kan hngalh tikah, kan thinphang. Asinain cu lio ahcun, na kut thir law Bawipa kaa lawm tuk tiah chim law atlamtling hrim lai. Cucu biatak asi. Jesuh zulh cu mah le mah iphilh asi. Tuzan ah hin nangmah le nangmah rak iphilh ta. Thla kan cam lio ah khin kan iphilh lo caah Thiang Thlarau nih riantuan kho lo. Bawipa zoh in thinlung in Bawipa pehtlai hna usih.\n(26 October 2019) Saturday Zaan\nCredit: James Vanneilian\nPrevious Post:Even. Can Meng: THLARAU LE BIATAK\nNext Post:Chinmi Chungin Mipi Vote Laknak Tuahmi Ah Benjamin Sum Nih Esther le Yaw Kee Faktuk In A Tei Hna


US Ithimnak Thlihran Nih US Mithiamsaang Pawl Thin A Phanter Ngaingai Cang – Lai Lungrawn Post\nOctober 23, 2020 admin World News\n(US ah a nganbik mi le tanh hlei a ngei lomi USA Today nih a tial mi hi thatein vun rel te a dih tiang in)\n1876 lio Election Zaan i buanconak dingah Democratic presidential candidate Samuel Tilden nih electoral vote pakhat te lawng a rak i duh bal. Asinain, Republican candidate Rutherford B. Hayes buan a coter khotu states 4 an lung an i leet thanmi nih hin biahalnak a chuahter.\n“Ka tei cang,” tiin an pahnih ning tein tlaang an tlir veve. Cu tikah thla tamial chung khat le khat i alhnialnak a rak chuak phah. President tuanternak kongah biachahnak tuahtu electoral commission ser dingin Congress palai pawl an hneek hna. Party lines zulh in vote an thlak than i, electoral vote pakhat te in Republican candidate Hayes cu buan an coter.\nAn president an thim a thaikip ah president namhnehnak (inauguration) an tuah colh ve. “Cucu a thalomi a si” tiin University of Southern California ah election law expert Franita Tolson nih a chim.\nKum 140 lenglo a rauh hnu ah, US president thimnak tuanbia chungah zoh a chiabik mi tuanbia thalo kha a tutan 2020 election ah vun i khirh than dawhdang in a um cang.\nElection he pehtlaiin khat le khat biahri i tirhnak hi tsunami tilian bangin a khat in a khat cang i, Mail-in ballots kongkau i an i alhnialnak a zual chinchin cang caah, November thla chung ko ah hin biahritirh le tazacuainak hi a tam chinchin te lai, tiah Analysts pawl nih an chim. Pulrai nih American mipi 220,000 lenglo a thah hna hnu le bang hin cun, Mail i rinh in vote pek ai timmi milu an karh chinchin cang i, cu thil nih cun zanmangchia bantuk lungretheihnak thil pahnih a chuahpimi a um: Mail in vote pek a si ah cun, an min thut ai khat lo, he ti bantuk tlamtlinlonak tete a um te lai caah, ballot hi a thong a sang in hnonpiak an si te kho mi a si. Cu tikah, election results theih khawhnak dingah lungrethin vansaang a au cuahmahmi kan ram nih hin a zarhzarh rau in hngahngam a hau te kho mi a si.\nLungretheihnak le politics lei ah faaktukin i thenhmalnak meiphu a kautu hi a tu i president a tuan lio mi candidate lila hi a si. Biden cu a hnunglei in heh tiah a thang a chiat i, Mail-in ballots hmangin vote deu tor le cheng a phan chuahmah cang, tiin a tu le tu a chim. Cucaah, anmah conservative nih an i bochanmi Supreme Court nih a tu bantuk i a buaibaimi election hi vun tlaangtlaak lawlaw hna seh, ti a duh cang.\nA cang te dingmi thilsining tamdeuh hi cu an tlikzuamnak zeitluk in dah a buaibai, timi kongah ai suu te lai.\n“Tutan election hi ai phihkhartuk lem lo ah cun, biahritirh le tazacuai hi tamtuk a um theng te lai, ti ka zum lem lo. Asinain, ai phihkhartuk sual belte le, state tampi ah cencikhur cawhpiak hau in raal a tho te lai, ti a ruahchan cio kan hau te ko lai,” tiah University of California Irvine ah election law expert Rick Hansen nih a chim.\nKan ram nih election results a hngah caan hi ni tamial asiloah zarh tamial a rau te kho men. Cucaah, November chung ko ah hin a linsabikmi buaibainak a chuah te lai. Chan khat chung i a buaibaibik mi politics le election nih a kan tlunhnawh cang caah, a sungmi party nih hin an sunghmi hi an cohlan duhlo sual pingpang ah cun, mipi buainak (civil unrest) a chuahpi te lai, tiah Tolson nih a chim.\nCuhlan kan ram tuanbia ah a um bal bak lo mi, thawngpangdeu thanh le thlahnak, mipi buaibainak le cozah duh lo ruang i thatlonak an tuahmi vialte hna nih hin November ah khin kan presidential election hi a khuhvurh dih te lai, tiin kan hnung thla tein khan chief of New Jersey’s Homeland Security Preparedness office Jared Maples nih a chim.\nTutan election a result hi nehnu deuh ah ai fiang kho te lai, ti hi kan ram nih a cohlan zia kan thiam a biapi ngaingai. Kan president kong le a biaka a chiatkhatmi kongah zeihmanh kan tuah khawhmi a um lo. Election Night ah khin kan president mizei a si kan thei kho te lai lo, ti mi lungput a tu tein kan i ngeih khawh a hau, tiah Daniel Mallinson ah public policy prof. Penn State Harrisburg nih a chim.\n2020 hi 2000 lio nakin a zualhma deuh lai. Tutan buaibainak nih hin 2000 lio i Florida i thil a cangmi kha a kan theihter. Cu lio ah cun Supreme Court nih ai tluk lakmak mi President Bush le Al Gore kongah biachahnak an tuahpiak hna. Cu bantuk muisam cu tutan kan ram boruah nih a vun ken cang i, catialtu pawl nih 2000 election le 2020 election he an tahchunh ngaingai cang hna.\nAsinain, hi election pahnih vun tahchunh hi a fawimi cu a si ruam lo – battleground states pawl ah zeitluk in dah khat le khat khingkhang lakmak in an um, timi zoh in, tutan election a hmailei thilsining hi lairel khawh a si te ding khi a si, tiah experts nih an chim.\n2000 election hi a umbal theng lo mi thil a si, a ruang cu “Supreme Court nih pei election bia an chah ko cu” tiin mipi lungthin a rak um. 2020 election bia a chahpiak kho dirhmun a dirhmun states pawl i election results pawl belte hi cu Supreme Court nih a tlangtlaakpi khawh ve mi hna a si. Cu ti a si ko ah cun, 2000 election le 2020 election an sining hi vun tahchunh awk an tha ko hnga, tiah Tolson nih a chim.\nNehhnu election he pehtlaiin biachahnak an tuah tikah Supreme Court ai thlaak khawhnak ding a lam a um ve mi cu, candidates 2 an i tluktuk tik caan ah khin a si te lai – swing states pawl ah ballots thong tlawmpal te lawng in an i thlau tikah khin, ai thlaak khawh te lai, tiin Hansen nih a chim.\nAsinain, cu bantuk i, i tluktuk lehpek cu a um theng lai lo nain, ralrin hau cu a si thiam ko e, tiah Hansen nih a chim.\nA tak ram i a cangmi thil hi an i dang ngai fawn (2000 le 2020 tahchunhnak). 2000 ah khan cun, Election Day hnu ah dah ti lo ah cun buaibainak a chuak hraw lo. Florida i sawm hau dirhmun an phaak tiang ah dah ti lo ah cun, a buaimi a um lem lo. 2020 election belte hi cu a buaibai ning ai thuat (deuling) i, Nov. 3 election hnu ni tamial, asiloah zarh tamial a ruah hnu tiangin a caambual kho rih mi a si, tiah Hansen nih a chim.\nRian i Apnak; 2020 candiates pahnih hna hi Gore le Bush hna he an sining an i dang ngai fawn rih. Trump hi hei sung sual sehlaw, election result hi a cohlang kho lai maw, cohlang kho lai lo dah, timi biahalnak faakpiin a um.\nLungdaitein rian apnak tuah a duhlonak kong a tu le tu a aupi bal ko nain, kan hnungzarh i mipi tonnak (town hall meeting) a tuah lio ah khan cun “ka sungh zong le election a result hi thatein ka cohlan ko lai” tiin a chim cang. Asinain, nihin tiang zongah, election a umkalning he pehtlaiin a lunghrinnak lawngte a aupi peng ko rih i, “ballots hi a thong le a sang in hnawmbawm ah an hlonh cang” tiin a chim peng ko rih. Ballots cheukhat hlonh a si bal taktak ko nain, Trump nih a chim ning rup taimai in cun hlonh an si theng bal lo.\nOctober deetka ah khan, New Jersy Mail phurtu nih mail 2,000 lenglo, cun general election ballots 99 lenglo a rak hlonh bal, tiah Justice Department nih a chim. Cun, September ah khan, Pennsylvania ah mail-in ballots 9 an hlonh bal fawn i, cu kong zong cu Justice Department nih an hlat bal.\nCu ti i vote petu nih an thlaakmi ballots vaivonhpiak an tonmi kong thawngpang a than hnu cun, mailbox in vote kuat hi mipi nih an tih phah cang. Tutan zarh chung zongah California ah ballot box pakhat mei in khangh a tong. Vote petu pawl an ning tihter an duh caah a si maw si lo, timi kong fire officials pawl nih hlathlainak an tuah colh. Florida lila ah cun, Republicans pawl nih unofficial ballot drop box cu cheukhat hmunhma ah an thlaak lulh hna i, mail-in ballot kongah lungvaivonhnak a chapter chinchin cang. Hihi cu vote petu pawl an lung vaivonhter an duh bia a si, tiin Democrats lei nih an chim. State officials pawl zong nih cu ti i an thlaakmi box pawl cu cohlan an tim ve lem lo.\n“Tutan election hi hnursuan a ton lai ka zum lem lo,” tiin July ah khan the House hmaka bakah Attorney General William Barr nih a chim ko nain, a tu vial ah cun Trump bia i zumh in mail in vote pek hi vote deu a tam kho mi a si i, mei he lente i celh bantuk a si sual lai, tiin a bia a let cang.\nElection hnahnawhpek ai timmi paoh cu kan zohsawh hna lai lo, tiin Justice Department nih kum saupi chung an i ngeihmi policy a um i, naitein khan, cu an policy cu an thlen than i, vote deu peknak kongkau tu i hmaithlaak deuh dingin an chaak an i mer cang hna. Election khuacaan chung i an hmuhtheihmi thawngpang paohpaoh email in federal biaceihbawi sinah kuat dingin timhlamhnak kan ngei, tiah tu thla awtka ah khan Justice Department’s Criminal Division an aiawhbiachimtu Matt Lloyd nih a chim.\nElection thawngpang he ai pehtlaimi paoh cu hi email hi kuat khawhnak, timhlamhnak, kalpinak dirhmun ai ngeihmi zeibantuk politic minung hmanh an um lo, tiin Lolyd nih a chim.\n“Mail in a si ah maw, zei dangdang hmangin a va si pek ah, kan tuanbia chungah hin, a biapimi election hnahnawhpek dingah timhciammaamtein votedeu pek, timi hi a um bal hraw lo,” tiin vote petu pawl an lungretheihnak neemter deuh duh ah, kan hnung thla ah khan FBF Director Christopher Wray nih a chim.\nA buaibaimi election, tiin President nih ti lengmang ko hmanh sehlaw, kan US election system kongah Wray le intelligence officials pawl zumhfehnak an ngei peng ko rih. Kan election hnahnawhpek dingin ramdangmi nih thawngpang diklo heh tiah thlah an si zuam peng ko nain, vote tamtuk lawmmaam vaivonhter in kan election vun hnursuan ding cu a harsa ngaimi thil a si, tiin officials pawl nih an chim. Biatakte i an i phomhnak ding hmun cu Pennsylvania hi a si te lai.\nState tampi ah cun khuami, state le federal tiang cuul in tazacuai lawng te ai thok cang. Asinain, Pennsylvania tlukin tazacuai, biahritirh a tamnak state hi a um te lai lo, tiah experts nih an chim. Hi state hi 2016 lio ah Trump vote 44,000 (0.7%) te lawng a hmuhnak a si. Hi state chung i a tutiang i poll an tuahmi tampi ah cun Biden nih Trump hi a hlaih ngaingai, ti a si.\nPennsylvania hi tazacuai a phunphun a um pengnak hmunlipi a si i, biasu pakhat le bang cu Supreme Court tiangin an phaakpi bal cang. Monday ah khan, Election Day a dih hnu ni 3 tiang zongah ballots rel rih dingin high court nih Pennsylvania cu an onh. Pennsylvania ah mail-in ballot khap dingin saduh a thattu Trump caah zatlak taktak a si. Cu biachahnak (onhnak) cu Michigan, North Carolina, Wisconsin le Minnesota, hei ti bantuk a dang state tampi zong nih an vun i hman chin khawh ve mi a si. Mail-in ballot thlak ding ni le thla kong hi cu state pawl ah cun biaceihzung nih biataktein an ceihmi a si.\nPennsylvania ah hin, 2016 lio bantuk in candidates 2 an i tluktuk sual ah cun, buaibainak tampi a um kho mi a si. Tutan election hi a buaibaituk ko zongah, Pennsylvania hi cu mail-in ballot pek lawng ai ziakmi a si, tiah Millinson nih a chim.\nDaithlanhmi Ballots; Election Day i a buai te dingmi thil pakhat a si mi cu, a cabawn chung i an vote an khumh tikah thatein cabawm seng ta lo in box chungah an thlaakmi nih hin vote petu pawl a vaivonh dih te hna lai. June lio ah khan, vote petu za tamial nih an cabawm thitha in an seng lo, ti a si. Philadelphia hei ti bantuk a cheukhat counties belte nih cun ‘daithlanhmi (naked) ballots cu an cohlanpiak thiamthiam hna nain, a cheukaht states nih cun an hnonpiak hna.\nDaithlanhmi ballots paoh cu hnonpiak an si ko lai, tiin September ah khan Pennsylvania Supreme Court nih biachahnak a tuah. Cu ti biachahnak a tuahmi nih cun battleground states lakah ai telvemi a si bangin, a minung a thong a sang hnan i an vote thlakmi pei hnon an ton ko ne lai hi, tiin election officials karlak ah lungretheihnak a chuahter. Cu tikah, Pennsylvania i mail-in ballot na pek tikah, hi ti hin na tuah lai, tiin Democrats pawl nih digital ads in cawnpiaknak ngeihpiak hna dingin baichahnak an tuah chih.\n“Cu lawng cun a za ne lai maw? Vote pek ningcang a vaivonhter chin tu phung na ser, na hman tik paoh ah, mipi sinin vote pek khawhnak covo na chuh hna bantuk a si. Hi kongah mipi hi anmah tein maw vote pek khawhnak covo hi an i laakkanh le maw?” tiin Mallison nih a chim.\nVote thlaknak cabawm ah thatein vote khumh i sengh ding, timi kongah tuanvo lak dingin September chuahmi capar hmangin chairwoman of the Philadelphia city commissioners Lisa Deeley nih state police pawl thazaang a pek hna. “November ah khin cun, vote cabawm zeiti maw tlawmte ai rawksawnmi ruangah hnon a tong te dingmi vote hi 100,000 lengkai a phan te lai, tiah Deeley nih chimchungnak a tuah. Kan election a buaibaitertu ding hi zeidang a si theng lo, daithlanhmi ballot kongkau hi phung le phai an sermi hi a si te lai, tiah Deeley, Democrat, nih a tial.\nKey swing states pawl ah thalo in an tlolhmi thil (delays) a um te kho mi a si. Mail-in ballots hi tutan election ko ah hin a tambik ding a si caah, mail-in ballots pawl a hlankan in tawlrelnak tuah dingin khuachung election workers pawl cu Michigan, Iowa le New Hampshire hei ti bantuk swing states pawl a tu tein rian an fial cang hna. Election ai duh nikhat asiloah ni tlawmpal hrawng ai duh in cun Box pawl vun on, cabawm pawl thatein remh, min pawl thatein zohfel dingin nawl an pek hna. North Carolina, Florida le Ohio le bang ah cun ballots bihzoh, kilvennak rian an thok diam cang.\nPennsylvania le Wisconsin belte nih cun local election workers pawl an cawlcanghter rih hna lo. Pennsylvania le bangah cun, Nov. 3 zinglei 7 hlan paoh cu a hlankan ballot zohnak hi an tuah lai lo, ti a si. Cu ti hna a si tak ah cun, election results caah nikhua an dindenter viar khawh men hna.\nState Democrats le Republicans nih cun tuantein a hlankan in ballots bihzoh, tawlrelnak tuah dingin local election workers pawl nawlpek dingin lungtlinnak an ngei cang. Asinain, cu ti rian thoknak dingah riantuantu zeizah dah kan pek hna lai, timi kongah bia an i thla kho rih hna lo.\nElection hlan ah ni 20 caan laak in tuan hna seh law a tha, tiin Gov. Tom Wolf le Democrats an duhnak an chim. Republicans lei nih cun ni 3 te lawng tuan caan siseh, tiin an ti ko nain, Democrats lei nih an duh lo. Drop box pawl hi tutan phung an sermi nih hnonpiak ai timh caah an duh lo nak hi a si. Philadelphia bantuk county ah hin cun, ballots box on dingah ni tamial a rau lai. Election Night ah hin buan a cotu hi American mipi nih a theih kan i ngaih tawnmi a si. Fiangtein le tuantein ballot rel khawhnak dingah Pennsylvania hi ai tuaitam ngaingai, tiah Millinson nih a chim. Credit: Chelsea Bawi\nMyanmar Election Abuai. USDP Hrawh An Timh Than Caah Min Aung Hliang A Holh Ve Cang